Okuva 17:9,Okubala 20:8-Okubala 20:9,Okubala 20:11 LCB - Musa n’agamba Yoswa nti, - Bible Gateway\nOkuva 16Okuva 18\nOkuva 17:9 Endagaano Enkadde nʼEndagaano Empya (LCB)\n9 Musa n’agamba Yoswa nti, “Tuyunguliremu abasajja bagende balwanyise Abamaleki. Enkya nzija kuyimirira ku ntikko y’olusozi nga nkutte omuggo gwa Katonda mu mukono gwange.”\n17:9 : Kuv 4:17\nOkubala 20:8-9 Endagaano Enkadde nʼEndagaano Empya (LCB)\n8 “Twala omuggo, ggwe ne muganda wo Alooni mukuŋŋaanye ekibiina kyonna. Lagira olwazi nga n’ekibiina kyonna kiraba, lujja kufukumula amazzi. Bw’otyo obaggire amazzi mu lwazi, basobole okunywako, era banywese n’ebisibo byabwe.”\n9 Musa n’aggya omuggo awali Mukama n’agutwala nga Mukama Katonda bwe yamulagira.\nOkubala 20:11 Endagaano Enkadde nʼEndagaano Empya (LCB)\n11 Awo Musa n’ayimusa omukono gwe n’akuba olwazi n’omuggo gwe emirundi ebiri. Amazzi mangi ne gafukumuka okuva mu lwazi, abantu bonna mu kibiina ne banywa, n’ebisibo byabwe nabyo ne binywa.


Bukedde Online - Ebirabo Hamza bye yatutte mu kwanjula Rema bigabaniddwa\nABA famire ya Rema Olwokutaano baalumazeeko beetala oluvannyuma lw’okugabana ebintu ebyaleeteddwa mu kwanjula kwa muwala waabwe.\nOno omukyala yabuukidde boodabooda n’abulawo.\nAbataasuze waka awaabadde omukolo e Nabbingo mu Bataka nabo baakedde kugendayo nga bayitiddwa okuweebwa ku bintu omuko Hamza Sebunya bye yaleese.\nOkugabana kwatandise ku makya g’Olwokutaano era kwakuliddwa Dennis Ssewankambo eyabadde avunaanyizibwa ku sitoowa omwaterekeddwa ebintu ng’ali wamu ne bataata, bamaama ne ba Ssenga ba Rema obwedda abasalawo ku buli muntu ky’alina okuweebwa okusinziira ku buzito bwe.\nEbyagabiddwa mwabaddemu, omuceere, sukaali, omunnyo, enkoko, amatooke, embuzi, ennyama, sabbuuni, sooda n’ebirala.\nMu kugabana ebintu, embeera yabadde ya keetalo nga buli omu alina ensonda w’akungaanyiza ebibye era oluvannyuma abamu baalabiddwaako nga babisomba babipakira mu mmotoka zaabwe ate abalala baawalirizidddwa okupangisa boodabooda kwe baatudde n’ebintu byabwe bye baagabanye.\nAbakyala nga bakung’aanya ebintu bye baabawadde.\nAbalala abaabaddewo ng’omukolo ogw’okugaba ebintu gukolebwa ye Hajji Isa Musoke eyabadde ssentebe w’olukiiko oluteesiteesi ng’ono oluvannyuma yeegattiddwaako maneja wa Rema Geoffrey Kayemba.\nAba famire bwe baamaze okufuna bonna, abaabadde bagaba baagabiddeko ne ku bamu ku baliraanwa era n’aba boodabooda ku siteegi eriraanyeewo ne babawa.\nKayemba yeebazizza abantu bonna abeetabye ku mukolo guno naddala Nnaabagereka eyagambye nti omukolo gwatambudde bulungi nga bwe baabadde basuubira kyokka n’asaba abantu okubasonyiwa kw’ebyo ebitaatambudde bulungi.\nAbatuuze b’e Nabbingo naddala abavuzi ba boodabooda na kati omukolo gwa Rema ne Hamza bakyagunyumyako olw’ebintu bye baagufunyemu okwabadde ssente enkalu, emigaati, amata ne sukaali ebyabaweereddwa.\nKyokka waliwo abatuuze abaasigadde bakukkuluma olw’obutayitibwa ku mukolo.


Bukedde Online - Meeya wa Mukono atongozza okukola oluguudo lwa Bishop Tucker\nMeeya wa Mukono atongozza okukola oluguudo lwa Bishop Tucker\nBy Joan Nakate\nAdded 21st November 2020\nMeeya Kagimu (wakati) Town Clerk , Nanyonga (ku ddyo) ne Ying Sserunjogi (ku kkono) nga batongoza okuzimba oluguudo.\nABAKULIRA ekibuga Mukono batongozza omulimu gw'okuzimba oluguudo lwa Bishop Tucker oluva ku Jinja Road okuliraana essundiro ly'amafuta erya Petro City okutuuka ku Uganda Christian University.\nMeeya w'ekibuga Mukono, George Fred Kagimu yasinzidde mu kutongoza enteekateeka y'okukola oluguudo luno ku Mmande n'asaba gavumenti okwongera ku nsimbi z'ewa gavumenti ez'ebitundu ng'ebibuga ne disitulikiti okukola enguudo eziyita mu byalo okulaba nga bakendeeza ku bulippagano bw'ebidduka naddala ku luguudo luno oluva e Jinja okudda e Kampala.\nEnsimbi akawumbi kamu n'ekitundu ze zigenda okusaasaanyizibwa ku luguudo luno era nga lwakuzimbibwa mu bbanga lya myezi 2 gyokka.\n"Oluguudo luno lwettanirwa nnyo emmotoka eziba zisalako akalippagano era nga lukozesebwa buli mmotoka omuli n'ezebyamaguzi eziba zigenda e Nairobi ne Mombasa. Tusazeewo okulaba nga tuluddaabiriza.\nNsaba gavumenti etwongere ku ssente tubeeko n'amakubo amalala ge tukola ageesudde ekibuga agagenda okuyamba abantu ate era ne UNRA tusaba efube okulaba ng'etwala obuvunaanyizibwa okukola amakubo agaayo ate gakolebwe ku mutindo ogusaanidde," Kagimu bwe yagambye.\nAmyuka Town Clerk wa munisipaali y'e Mukono, Alex Nanyonga Sseruwagi yasabye eyaweereddwa obuvunaanyizibwa bw'okuzimba oluguudo luno Ali Mubarak okukozesa obwesimbu akole oluguudo olutuukana n'omutindo ate era alukolere mu bbanga erimuweereddwa.\nOkusinziira ku yinginiya wa munisipaali eno, Josiah Sserunjogi, oluguudo luno lugenda kuba lwa kkiromita 7 era ng'ono yasabye abagenda okuluzimba okufuba okulaba nga baluzimba bulungi ku muwendo ogwa ssente eziri mu bajeti gye baalukkaanyizzaako okuzimbibwa okulaba nga luggwa mu nnaku 66 lusobole okuggulwawo mu butongole era luddemu okukozesebwa.\nObulwadde bwa kookolo mu baana n'obubonero kw'obulabira\nKalittunsi avumula amannyo agaluma\nOmuyindi yeekasusse okuva ku kizimbe n'afiirawo\nEyabuuse okuva ku kizimbe kya Mabirizi n''agwa n''afa alese ekiwandiiko ekikambwe


Bukedde Online - KCCA ewa etya baddereeva ba loole ettaka ate n’eremwa okubalwanirira ng’abagagga balibatwalako?\nKCCA ewa etya baddereeva ba loole ettaka ate n’eremwa okubalwanirira ng’abagagga balibatwalako?\nBapulezidenti ba Afrika n’emisala gye bafuna...\nBansiba mayisa mu ngeri ya kyewuunyo, ne...\nAdded 6th August 2015\nBADDEREEVA ba loole baabawambyeko ettaka lyabwe eriri okumpi n’akatale k’ewa Kisekka! Wabula wadde n’ekitongole kya KCCA kikkiriza nti ettaka lyabwe, KALONDOOZI WA BUKEDDE akulaze lwaki abagagga b’omu Kampala ettaka lino baligaanidde.\nOMUGENZI Ahmed Tamale eyafa mu 1994, yalina ekibanja ku Makaayi Road kati awali ppaaka empya wakati wa 1960-1970. Mu kifo kino yali addukanyizaawo mirimu gya ppaaka ya loole.\nOmu ku batabani be, Juma Ssegawa, agamba nti mu 1990, ekitongole kya KCC kyasaba kitaawe abawe ekyanya bateekewo ppaaka ya takisi ne bakkiriziganya era ne bamuwaamu ekitundu ky’akatale k’ewa Kisekka.\n‘Taata yasenguka ne loole ze zonna ezaali mu kifo kye baawaanyisa ne KCC n’adda ewa Kisekka ku kibanja nnamba 99A – 107A nga kiweza obunene bwa yiika emu n’obutundutundu bubiri.\nYazimbako poliisi y’ewa Kisekka gye yali asenguse nayo okuva kati awali ppaaka empya ne bagiyita Lorry Park Police Post era nga na kati weeri.\nBino byonna Taata Haji Tamale yabikola ng’ayita mu kibiina kye eky’obwegassi kye ekya Uganda Commercial Road Transport Cooperative Society LTD.\nYalinamu banne bwe baddukanyanga ekibiina kyabwe, okwali Wilson Mugerwa, James Tagenda, Darlington Wamala, Ben Ssali (mugenzi), Abdallah Tamale ne Sam Baliruno ng’ono y’asinze okuvaako obuzibu obutuusizza ekifo kino okwagala okunyagibwa,” Juma Tamale bw’agamba.\nTamale agamba nti mu 1994, kitaawe we yafiira, ekibiina kyali wamu, kyokka Baliruno olwalaba Haji Tamale ng’afudde, n’awamba obuyinza bw’ekifo kyonna, era n’atandika okugobaganya loole era ezimu ne ziddukira ku Kalittunsi.\nYeegatta n’omusuubuzi wa sipeeya mu Kampala, Nsegumire Kibeedi ne bateeka obutale ku ttaka lya loole okusobola okubuzaabuza enkozesa y’ekifo n’okulowoozesa abantu nti ettaka eryo lyonna lya katale.\nKCC yabatebuka era buli eyazimbawo akayumba yalina okubeera ng’asembeddwa abaddukanya ekibiina ky’obwegassi ekya loole olw’obwannannyini bwe kirina ku ttaka eryo.\nMu 1999, KCC yabakozesa endagaano ez’emyaka 10 nga zino zaggwaako mu 2010, olwo ekifo ne kiddizibwa bannyini kyo aba loole, nga famire y’omugenzi Tamale y’esinzaamu emigabo.\nJuma Tamale agamba nti mu December wa 2014 baawulira oluvuuvuumo nti abasuubuzi b’akatale ka Kisekka ku ppaaka ya loole beekolamu dda ekibiina ekiyitibwa Mpabaana Nakivubo Road Traders Association, nti era baali bafunye n’omugagga agenda okukulaakulanya ekifo ekyo we bali era baabawa nsalessale wa 20/12/2014 okubeera nga baggyeemu ebintu byabwe , omugagga akulaakulanyeewo!\n“Ffe ng’abaana, twabuuza Baliruno engeri abasuubuzi gye baatuuka okwekolamu ekibiina nga tetukimanyi ate nga n’endagaano zaabwe zaali zaggwaako dda.\nTwamusaba ekiwandiiko ekikwata ku kibiina n’agaana okukituwa, wabula n’atutegeeza nga ffe aba loole bwe yatuyingiza edda mu kibiina ky’abasuubuzi ekyo, n’atutegeeza nga buli mwana bw’ajja okumuwa ku buyumba omugagga bw’anaaba abazimbidde.\nKino kyatwewuunyisa nnyo ffe bannannyini ate ye okutugabirako ate nga kitaffe yamulekawo nga mukuumi. Talina kiwandiiko kyonna kimwogerako nga ye era awo awangaddewo nga yeekweka mu linnya lya Haji Tamale.\nKCCA eragidde ebyapa bisazibwemu\nSSEGAWA Tamale agamba: Mu bintu bye twasinga okwewuunya, kwe kuwulira nti aba Mpabaana baali bafunye n’ekyapa okuva mu Kampala District Land Board ate ng’ettaka eryo liriko ekyapa ekikadde KCC kye yasabira taata omugenzi mu mwaka gwa 2000, olw’endagaano gye baali baakola naye ng’asenguka okuva mu ppaaka empya balyoke baweewo UTODA.\nNneesitula ne ng’enda mu ppaaka ya loole ewa Kisekka, ne ngabira abasuubuzi empapula z’obwannannyini era ne mbakuutira obutavaawo tumale okwekenneenya ensonga.\nEnsonga bwe zaalabikira mu mawulire, nnafuna essimu okuva ewa Nsegumire Kibeedi ng’asaba okumusisinkana.\nNga sinnamusisinkana, nnagenda gye bawandiisiza kkampuni ne nnoonyereza ekibiina kye baali bakoze era ne nkizuula nti Mpabaana si kibiina kya busuubuzi wabula bannyini kyo mulimu Sam Baliruno, Darlington Wamala, Charles Bulega (mugenzi) ng’ono ye yali addukanya we booleza mmotoka eyali ku ppaaka ya loole. Eno nayo twali twasenguka nayo okuva ku ppaaka empya.\nDarlington Wamala yali omu ku bammemba abaali baaleetebwa Haji Tamale mu kibiina kya loole era twakitegeerako nti muganda wa Sam Baliruno.\nWano we twazuulira ekkobaane wakati w’abantu bano okukyusakyusa obwannannyini babweddize oluvannyuma batunde nga beekwasa nti basuubuzi .\nAbasuubuzi baali beepangisiza era baavaawo mu bwangu ddala olw’okwagala okutaasa emmaali yaabwe.\nKibeedi nnamusisinkana wiiki esooka eya December wa 2014 ng’akatale k’ewa Kisekka tekannamenyebwa. Yajja ne Ephraim Ntaganda. Ntaganda ye nnannyini kizimbe kya E- Tower mu Kampala.\nOno yambuuza obwannannyini bwange, nze ne mbaanukula baleete Baliruno abannyanjulire.\nNtaganda yantegeeza nga bw’atadde ssente ennyingi ennyo mu kifo kino nti era singa twali baakulemagana ye teyali mwetegefu kufiirwa.\nNnamukakasa nti Mpabaana kabiina kajingirire, naye n’antegeeza nti abantu be yaakasisinkana ab’akabiina ako, baali tebawera wadde abataano ate nga bw’atunuulira akatale kalimu abantu abasukka mu 600.\nYagamba nti abo be yaakasisinkana, be baali balina okuteekako emikono ku mpapula kubanga be baakawandiisa. Nze nnamutegeeza nga bwe yali abbiddwa kubanga abantu abo b’agamba nnali mbamanyi era baali bakuuma bukuumi kifo.\nNnamugamba nti bangi ku bammemba mu ppaaka ya loole baafa ne batulekera abaana abaalina okuganyulwa , nga tekiri ku bantu babiri oba basatu okusalawo nga tebamaze kulaga bbo ng’abantu engeri gye baafunamu ekifo ekyo oba okulaga ku ndagaano kwe baagulira.\nNtaganda yandaga nti yali ku bwangu nnyo, era bwentyo ne mmulabula ku ky’okumenya amayumba gaffe, naye nga byonna tabiwuliriza.\nNga 25/12/2014, ekifo kyaffe kyamenyebwa nga bafuba bakimenyere mu kiseera kye kimu ng’ab’akatale bamenya awaabwe, KCCA ereme kubatebuka kubanga byali biseera bya ggandaalo. Olukwe lwabwe luno lwayitamu.\nNga 29/12/2014, nnawandiikira abatwala eby’ettaka mu KCCA abajja ne balambula ettaka lino era ne bakyewuunya okubeera nti ewa Kisekka waaliwo ettaka eritali lya basuubuzi abaaweebwa n’ekyapa.\nBaalisanga likubiddwaako ekibaati, nga kapoliisi kalekeddwa wabweru . Kino ky’ekibaati ekyasookawo nga n’abasuubuzi b’ewa Kisekka tebannakuba kyabwe, ekyayongera okubakakasa nti bye nnali njogerako byali bituufu.\nNtaganda yagezaako okuntumya nzije n’aba famire yange, yeeyongere okutegeera era olwabaleeta ne mbamulaga. Yalondamu abamu be yayita abangu, naye nabo baamulemwa. Yantegeeza nga bwe nnamuleetera ebizibu ebingi olw’okutegeeza ku Muky. Jennifer Musisi ku by’ettaka eryo, ekyamuleetera n’okuwamba pulaani ze ze yali atadde mu KCCA mu January wa 2015.\nMuky. Musisi yawandiikira Kaminsona w’ebyettaka, Sarah Kulata nga 15/01/2015 ng’amusaba okusazaamu ebyapa ebiwerera ddala musanvu ebyali bikoleddwa mu kitundu kya ppaaka ya loole ewa Kisekka, ekitaakolebwa!\nN’ekibiina kya Uganda Commercial Road Transport Cooperative Society LTD kyawaabira Baliruno ku Legal Suit 402/2014 olw’okutunda ebitali bibye.”\nOmusango gwabadde gutambula bulungi kyokka wiiki ssatu eziyise, Ntaganda bwe yawaabidde Juma Tamale ne bamusiba e Luzira, omulamuzi omusango n’agugoba, wabula bwe yavudde mu kkomera n’ajulira.\nKCCA nayo yawaabidde akabiina ka Mpabaana wamu n’akakiiko k’ebyettaka mu Kampala olw’okugaba ebyapa ku ttaka lya baloole. Omusango guli ku nnamba 298/2015, gwawaabwa nga June 11, 2015.\nKyokka Kibeedi yang’ambye nti abasuubuzi abaali mu kibiina ky’obwegassi ekya Uganda Commercial Road Transport Cooperative Society LTD be baavaamu ne bakola akabiina ka Mpabaana, n’olwekyo Tamale tamanyiddwa.\nYagambye nti ekibiina ky’obwegassi kyakola ensobi ne kitafuna kyapa ku ttaka lino noolwekyo baali batuufu aba Mpabaana okuguiza Ntaganda kuba be bannannyini. Dr. Ntaganda nnagezezzaako okwogera naye, naye essimu ze ezimanyiddwa nga teziriiko.\nEbyapa ebyakolebwa ku ttaka lino biwera musanvu\nTAMALE agamba nti baakola endagaano ne KCC mu 1990 ebakyusa okudda ewa Kisekka. Kyokka mu mwaka gwa 2000, KCC n’ekola endagaano n’akakiiko k’ebyettaka mu Kampala okuggyayo ebyapa okubibawa. Endagaano we yakolerwa ng’olwo baddereeva ba loole bali ku ttaka eryo.\n“Nakola okunoonyereza ku byapa ebipya ne nfuna endagaano aba Mpabaana gye baakola ne ssentebe w’akakiiko k’ebyettaka mu Kampala, Yusuf Nsibambi mu 2014! Eno y’ensonga lwaki KCCA ewaabira akakiiko kano n’aba Mpabaana.\nNakizuula nti mu wiiki bbiri ezisooka eza January wa 2015, ebyapa by’ettaka lino byakyusibwa emirundi egisukka mw’ena. Byasibira mu mannya ga DL Properties, kkampuni ya Drake Lubega!\nNagenda ku ofiisi ye ey’omu Kikuubo ne mmunnyonnyola. Lubega yankakasa bwe yali awoze obuwozi ssente ze era nti ensonga ne bwe zigootaana amanyi bw’ajja okuzibanja.\nEssuubi twalisigaza mu kkooti wadde nayo ebiriyo bikaabya amaziga.\nTwawawaabira akakiiko k’ebyettaka mu Kampala, Sedra Limited, Logic Real Estate ne Kaminsona avunaanyizibwa ku kuwandiisa ebyapa.\nKuno twagattako ne Dennis Muganga eyayingira mu byapa nga byakava mu mannya nga Mpabaana, wabula nga ye tamanyiddwa.\nTusisinkanye Ntaganda emirundi egiwera nga tuteesa ku ppaaka ya loole ey’ewa Kisekka ne tulemagana,” Tamale bwe yang’ambye.\nKyokka bwe yali akola sitaatimenti ku poliisi ya CPS nga June 4 2015, Ntaganda yategeeza nti avunaana Ssegawa Tamale okumulebula mu mawulire n’ekigendererwa ky’okwonoona erinnya lye!\nNtaganda yakkirizza mu sitaatimentti nti yatwala ettaka lino bwe yategeeza nti mu 2014 yatuukirirwa ab’akatale k’ewa Kisekka abaali bammemba ba Nakivubo Mpabaana Market Vendors Association be yakolagana nabo okufuna ettaka lino era bwe baamala okukkiriziganya ne bamenya ebizimbe byabwe.\nKyokka mu lukiiko Ssegawa Tamale lwe yalimu naye mu December wa 2014, Ntaganda yasaba Ssegawa ababuulire we baali basobezza balongooseewo ekitegeeza nti yali akkirizza nti Tamale yalina omugabo ku ttaka ly’ewa Kisekka.\nBwe yali yaakamala okufuna liizi ku ttaka lino mu 2014 mu ngeri emenya amateeka, nga March 24 2015, Baliruno yateekako kaviti ku ttaka lino ng’agamba ettaka lyali lya kibiina kya Mpabaana Combined Traders Association limited!\nEkyebuuzibwa nti Baliruno eyalekebwawo mukwano gwe Hajji Tamale, kisoboka okuba nga yali takimanyi nti ettaka si lirye! Ekirala, lwaki Ntaganda takkiriza kuteesa na Tamale okusinga okumuleppusa mu kkooti?\nBwe kiba nga ne KCCA ekkiriza nti ettaka lya Tamale n’ekibiina kye ekya Uganda Commercial Road Transport Cooperative Society LTD, era nga yawaabira akakiiko k’ebyettaka mu Kampala wamu n’aba Mpabaana, lwaki kino tekimala Ntaganda okulaba nti oludda lw’aliko lwe lukyamu?\nLwaki Kaminsona avunaanyizibwa okuwandiisa ebyapa bwe yasabibwa okusazaamu ebyapa ebyakolebwa ku ttaka lino na buli kati akyeremye?\nTamale agamba: Kitange Haji Tamale yafa ayavuwadde kubanga ssente yazimalira mu kujjuza ttaka mu kitoogo ekyali awo nga lyaggyibwanga ku kasozi Kampalamukadde. Nkyewuunya nti ekibaati ekitalina pamiti kiri mu kibuga wakati nga beeyongera kuzimbamu biyumba mu matumbibudde aba KCCA ne batavaayo kutuyamba!\nBaliruno yang’ambye: Ffe aba Mpabaana twasooka kugenda mu KCCA nga tusaba liizi ku ttaka lino ne batutegeeza mu buwandiike nti bo awo ewa Kisekka tebalinaawo ttaka wabula tugende butereevu mu kakiiko k’ebyettaka tusabe. Kati olwo tuba tuzzizza musango ki nga tugoberedde amagezi ge baatuwa?\nOmugagga Drake Lubega agobeddwa ku ttaka ly'ewa Kisekka


Bukedde Online - Minisita Janet Museveni afulumizza ebigezo by'abasoma eby'emikono\nGwe balumiriza okuwa ebiragiro mu kutta Ssebulime naye ayogedde\nMuseveni akyalidde Kadaga mu ddwaliro e Na...\nJanet Kataha Museveni ng'afulumywa ebigezo by'abaana abasoma eby'emikono\nMINISITA weby'enjigiriza n'emizannyo mu ggwanga, Janat Kataha Museveni akubirizza bannayuganda bonna abakola eby'emikono abaasoma n'abataasomako wadde, okwegatta ku bitongole ebigezesa eby'emikono mu ggwanga okuli DIT ne UBTEB bafune amabaluwa agabakakasa mu byebakola batangaaze emikisa mu mirimu gyabwe.\nAlaze essanyu olw'omuwendo gw'abaana abawala n'abantu abaliko obulemu okweyongera mu matendekero geby'emikono n'ategeeza nti teri mwana asaanidde kuleka mabega.\nBino minisita Janet Museveni abyogeredde ku ofiisi ya pulezidenti mu Kampala bw'abadde afulumya ebibuuzo by'abayizi b'amatendekero geby'emikono ebya Nov-Dec 2018, neyeebaza abazadde olw'okwongera okufaayo okusomesa abaana baabwe amasomo geby'emikono naddala abaliana obulemu.\nObutafaananako ne bulijjo, ku mulundi guno minisita Janet Museveni afulumizza ebibuuzo bya bitongole bibiri okuli; ebya UBTEB ( Uganda Business and Technical Examinations Board) eby'omulundi ogwe 14 ne DIT ( Directorate of Industrial Training)ekigezesa abantu abakola eby'emikono abataasoma okufuna ebiwandiiko ebibakakasa mu bukodyo bwabwe eby'omulundi ogwo 8 ng'asoose kulambula midaala abasomye geby'emikono kwebaayoleserezza ebintu byebakola.\nAsabye ekitongole kya DIT ekigezesa abakola eby'emikono naye nga tebaasoma, okwongera okubateerawo embeera ebaagazisa n'okubabangula okufuna amabaluwa mu byebakola agamanyiddwa ministule yebyenjigiriza, nga mu kino basaanye okukwata ennyo ku bavubuka naddala abo abataafuna mukisa kugenda ku masomero naabo abaawanduka nga tebannamalako.\nYeebazizza ekitongole kya UBTEB olw'amaanyi gebataddemu okutendeka n'okwagazisa abantu amasomo geby'emikono, nga kino kyeyolekera ku muwendo gw'abayizi n'amatendekero ageeyongera entakera ate n'ebyo ebikolebwa, nga kino kyekimu ku biruuirirwa bya Gavumenti okutendeka ba nna Uganda mu bukodyo obubayamba okwebeezaawo mu bulamu nga bayita mu nkola ya Skilling Uganda.\nAbayizi 71,091 beebatuula ebibuuzo by a UBTEB omwaka oguwedde 2018, nga bano beeyongeddeko bwogeraageranya nabayizi 64,510 abatuula mu 2017.\nAte abayizi 45,957 bebeewandiisa okukola ebibuuzo by a DIT ku mitendera esatu; Level I, II ne III okuva mu ssenta 1006.\nOluvannyuma asiimye amatendekero n'abantu abakoze ekyenjawulo okutumbula geby'emikono mu ggwanga n'abakwasa amabaluwa.\nE Kawempe ne Kyebando obutayimbwa bususse


Mukyala wa Polof. Bukenya amututte mu kkooti...\nLeero mu mboozi yaffe ey'omukenkufu tukulaze...\nABAZIGU b’emmundu balondodde omusuubuzi wa ‘Mobile Money’ okuva mu Kisenyi mu Kampala wakati okutuuka e Lungujja Kitunzi gy’asula wabula bamaliriza nga basseemu muyizi wa yunivasite ya Nkozi eyabadde akola ebibuuzo bye ebisembayo.\nRafael Walugembe 23, abadde asoma diguli mu by’obusuubuzi mu yunivasite y’e Uganda Martyr’s Nkozi ng’ abadde abuzaayo ekibuuzo kimu kyabadde alina okukola ku mmande y'akubiddwa amasasi abazigu abazze balondoola omusuubuzi Denis Kigongo Mwesigwa owa ‘Mobile Money’ n’ekigendererwa eky’okumunyagulula.\nMaama w’omugenzi Nnalongo Mary Zzimbe , Ow’e Lungujja Kitunzi mu Church zooni, ategeezezza nti zabadde ziwera ssaawa 4:23 ez’ekiro nga balaba amawulire ga Bukedde TV.\nMutabani we, ono Walugembe bweyamaze okulya nasalawo okufuluma ennyumba ng’aweese ensawo ye okugenda okusuza mu nnyumba ya mwanyina eyalongooseddwa ng’azaala era yagenze okufuluma bwati nagenze okuwulira ebyasi nga bivuga.\n“Natiiriddewo ne ngamba nti ebyasi bino ebivugira awaka ng’omwana wange yakafuluma batwagazaaki? Oba bamusse . Napapye okufuluma okuggulawo buli luggi nga lusiibe” Bwatyo Nnalongo Zzimbe bweyategeezeza.\nYayongeddeko nti amangu ddala yalabye ekyasi nga kiyita mu luggi lwe ndabirwamu weyabadde ne manya nti basse omwana wange nakoze ekisoboka okufulama amangu nga mpulira waliwo n’omuntu ampita nzigulewo ne nsalawo mu kifo ky’okutta omwana wange battemu nze okutuuka wabweru nga bamukubye amasaasi agudde wansi avamu omusaayi muyittirivu ne ntandiika okuwanjaga okulaba abamuntwalira mu ddwaaliro tutaase obulamu.\nNakitegedde luvannyuma nti abazigu abasse omwana wange baabadde balina omusuubuzi gwe bazze balondoola era nga babadde bamubbira mu luggya lwange wabula bwebalabye omwana wange ng’afuluma ate nga yabadde ayambadde ensawo erimu ebitabbo ku mugongo ne bamwekengera ne bamukuba ebyasi ebyamutiddewo\nOMUSUUBUZI MWESIGWA ANNYONNYODDE: Denis Kigongo Mwesigwa agamba nti yavudde mu kibuga ku ssawa nga 3:00 ez’ekiro ng’ali mu mmotoka ye , ekika kya Spacio ng’alimu ne mukyala we n’abaana baabwe babbiri wabula yabadde akyama awaka nasanga mmotoka eva ng’ewuuwe.\n“Bankubye amattaala nga bandaga nti baagala kumpitako ng’ate wafunda. Nasazeewo okubaviira ne nyambukaako katono ewa Nnalongo Zzimbe mu luggya, wabula bavuddemu mangu mu mmotoka abasajja nga bana nga ne mabega eriyo pikipiki ne banteekaako emmundu ku mutwe ne bansaba ssente zonna zenina nzibaawe” Bwatyo Mwesigwa bweyategeezezza.\nAmangu ddala nabawadde 400,000/- zenabadde nazzo mu nsawo gattako eza mukyala wange 210,000/- ze yabadde alina ne batwala ne ssimu zaffe n’ebirala era obunyazi buno bwatutte eddakika nga kkuumi zokka ne bagenda emmotoka yo tebagitutte.\nNagenze okuva ku ttaka kwebabadde bandagidde ngalamire nga ndaba Nnalongo Zzimbe n’ab’omu nnyumba ye balajaana nti basse Walugembe okwetegereza ng’amasaasi obwedda ge bakuba geegasse omwana waffe.\nMAAMA W’OMUGENZI NNALONGO ZZIMBE ATABUKIDDE AB’EBYOKWERINDA.\n“Ssebo afande Byansi nkwebaza okutuuka amangu ng’abazigu bakatta omwana wange okugezaako okumutaasa naye mbuuza emmundu ezitta abantu ezivuga omusinde bweguti eziraagira ddaala nti za gavumenti bani abazirina? Era ssebo gwe owamaggye Maj. Sulait gwe ndaba wano aba LDU bemwaleese okutukuuma babaddewa ? Olowooza si beebapangisa abazigu emmundu zino empya ze mwabawadde ng’ate bavvu bazibu” Bwatyo Nnalongo Zzimbe bweyabuuzizza.\nYayongeddeko nti ekirungi tusula kumpi n’ekubbo njagala mutulage ebifaananyi bya kkamera ze mwatuletera mu kitundu tuzuule abasse omwana wange ku bwereere.\nLOODI MEEYA LUKWAGO : Bweyakunyiza akulira poliisi y’e Nateete Mohammed Byansi bagende bakebeere kkamera bazuule abatemu bagenze okukizuula nga ku kyalo kyonna Lungujja Kitunzi tekuli kkamera n’emu era nga bakirambudde okukakkasa nga kituufu tekuli\nOmumyuka wa Pulezidenti Edward Ssekandi naye asula okumpi ne webasse Walugembe yatuusewo nasaasira abafiirwa nabaawa n’amabugo gattako omubaka Moses Kasibante ne Joseph Mabirizi eyavuganya ku bwa pulezident.


2 Bassekabaka 2 LCB;NIV - Okutwalibwa kwa Eriya mu Ggulu - Awo - Bible Gateway\n2 Bassekabaka 2 Endagaano Enkadde nʼEndagaano Empya (LCB)\n2 Awo Mukama bwe yali ng’anaatera okutwala Eriya mu ggulu mu mbuyaga ey’amaanyi, nga Eriya ne Erisa bava e Girugaali, 2 Eriya n’agamba Erisa nti, “Sigala wano, ŋŋende e Beseri[a] Mukama gy’antumye.” Naye Erisa n’amuddamu nti, “Mazima nga Mukama bw’ali omulamu, era nga nawe bw’oli omulamu, siireme kugenda naawe.”\nAwo ne baserengeta bonna e Beseri. 3 Ekibiina ekya bannabbi abaali e Beseri ne bagenda eri Erisa ne bamugamba nti, “Okimanyi nga Mukama anaatwala mukama wo olwa leero?”\n4 Eriya n’addamu omulundi ogwokubiri n’agamba Erisa nti, “Sigala wano, ŋŋende e Yeriko Mukama gy’antumye.” Naye Erisa n’amuddamu nti, “Mazima nga Mukama bw’ali omulamu, era nga nawe bw’oli omulamu, siireme kugenda naawe.”\n5 Awo ekibiina ekya bannabbi abaali e Yeriko ne batuukirira Erisa ne bamugamba nti, “Okimanyi nga Mukama anaatwala mukama wo olwa leero?” Erisa n’abaddamu nti, “Weewaawo nkimanyi, naye temukyogerako.”\n6 Eriya n’addamu nate n’amugamba nti, “Sigala wano, nserengete ku Yoludaani Mukama gy’antumye.” Naye Erisa n’amuddamu nti, “Mazima nga Mukama bw’ali omulamu, era nga nawe bw’oli omulamu, siireme kugenda naawe.”\n7 Ne waba ekibiina kya bannabbi amakumi ataano abaali bayimiridde akabanga okuva Eriya ne Erisa we baali ku lubalama lw’omugga Yoludaani. 8 Awo Eriya n’addira omunagiro gwe n’aguzinga wamu n’akuba amazzi ne gaawulibwamu, agamu ne gadda ku luuyi olwa ddyo n’amalala ku luuyi olwa kkono, bombi ne bayita ku lukalu.\n9 Awo bwe baamala okusomoka, Eriya n’abuuza Erisa nti, “Kiki ky’oyagala nkukolere nga sinnaba kukuggyibwako?” Erisa n’amuddamu nti, “Nkusaba, nsikire emigabo ebiri egy’Omwoyo akuliko.” 10 N’amugamba nti, “Ky’osabye kigambo kizibu, naye bw’onondaba nga ntwalibwa, kale kinaaba nga bw’osabye, naye bw’otondabe tekiibe bwe kityo.” 11 Awo bwe baali batambula nga bwe banyumya bokka na bokka, ne walabika eggaali ey’omuliro n’embalaasi ez’omuliro ne zibaawula, era mu kiseera kye kimu Eriya n’atwalibwa mu ggulu mu mbuyaga ey’amaanyi. 12 Awo Erisa bwe yalaba ekyo, n’ayogerera waggulu nti, “Kitange, Kitange, amagaali n’abeebagala embalaasi aba Isirayiri!” Erisa n’ataddamu kumulaba nate. N’addira engoye ze yali ayambadde, n’aziyuzaayuza.\n13 Waaliwo omunagiro ogwali gusuulibbwa Eriya ng’atwalibwa mu ggulu, era ogwo Erisa gwe yalonda n’addayo ku mugga Yoludaani n’ayimirira ku lubalama lw’omugga. 14 N’addira omunagiro gwe yali alonze n’aguzinga n’akuba amazzi n’ayogera nti, “Kaakano Mukama, Katonda wa Eriya ali luuyi wa?” Bwe yakuba amazzi ne geeyawulamu, agamu ne gadda ku luuyi olwa ddyo n’amalala ku luuyi olwa kkono, n’asomoka.\n15 Awo ekibiina ekya bannabbi abaali mu Yeriko ne bayogera nti, “Omwoyo wa Eriya ali ku Erisa.” Ne bagenda okumusisinkana ne bamuvuunamira. 16 Ne bamugamba nti, “Laba, ffe abaddu bo tulina abasajja abazira amakumi ataano. Bagende banoonye mukama wo, osanga Omwoyo wa Mukama amututte n’amuteeka ku bumu ku busozi oba mu kiwonvu.”\n17 Naye bwe baamuwaliriza, n’atendewalirwa, n’abagamba nti, “Kale, mubatume.” Awo ne batuma abasajja amakumi ataano, ne banoonya okumala ennaku ssatu naye ne batamulaba. 18 Bwe bakomawo gy’ali mu Yeriko, n’abagamba nti, “Saabalabudde obutagenda?”\n19 Awo abasajja ab’omu kibuga ne bagenda eri Erisa ne bamugamba nti, “Mukama waffe, ekibuga kino kiri mu kifo kirungi, nga nawe bw’olaba, naye amazzi gaamu mabi, era n’ensi si njimu.” 20 N’abagamba nti, “Mundeetere ebbakuli empya nga mutaddemu omunnyo.” Ne bagimuleetera. 21 N’aserengeta ku nsulo ey’amazzi, n’ayiwamu omunnyo, n’ayogera nti, “Bw’ati bw’ayogera Mukama nti, ‘Nnoongosezza amazzi gano era tegakyaddamu kuleeta kufa wadde okufuula ensi obutaba njimu.’ ” 22 Amazzi ne galongooka, ng’ekigambo kya Mukama kye yayogerera mu Erisa bwe kyali, n’okutuusa ku lunaku lwa leero.\n23 Erisa bwe yava eyo n’akwata ekkubo erigenda e Beseri. Naye ng’ali mu kkubo, n’asisinkana abavubuka ab’omu kibuga ekyo ne bamusekerera nga bwe boogera nti, “Mulabe ow’ekiwalaata! Mulabe ow’ekiwalaata!” 24 N’akyuka n’abatunuulira, n’abakolimira mu linnya lya Mukama. Awo ebisolo ebinene bibiri eby’ekika eky’eddubu ne biva mu kibira ne bitaagulataagula abavubuka amakumi ana mu babiri ku bo. 25 Ne yeeyongerayo n’alaga ku Lusozi Kalumeeri, oluvannyuma n’addayo e Samaliya[b].


Bukedde Online - Obunkenke bweyongedde mu kibuga.\nAmasasi, ttiyaggaasi n'abajaasi e Mukono n'e Kasubi\nBy Patrick Kibirango ne Ponsiano Nsimbi\nOmuvubuka eyakubiddwa essasi nga bamutwala mu ddwaaliro.\nBya Patrick Kibirango ne Ponsiano Nsimbi.\nAmagye gayiiriddwa mu bitundu by'eggwanga eby'enjawulo okugumbulula abantu ababadde batandise okwekalakaasa n'okukola effujjo nga bookya ebipiira n'okwonoona ebintu. Embeera bweti bw'ebadde mu bitundu eby'enjawulo.\n(Ebif. Bya Patrick Kibirango ne Ponsiano Nsimbi)\nKiddiridde poliisi okukwata Pulezidenti w'ekibiina kya NUP, Robert Kyagulanyi Ssentamu amanyiddwa nga Bobi Wine avuganya ku bwapulezidenti ne bamutwala mu kaduukulu e Nalufenya gyakuumirwa.\nEffujjo lino libadde ku Nasser Road mu Kampala, ku kibangirizi kya Ssemateeka, ewa Kisekka, e Kireka n'ebitundu ebirala. Waliwo abakubiddwa amasasi n'abakubiddwa era abantu bali mu ddukadduka. Waliwo n'emmotoka y'omuwagizi wa NRM eyayonooneddwa.\nNg'enda kulinnyisa omutindo gw'emizannyo mu Kampala - Uhuru\n'Musomese abavubuka okwagala eggwanga'\nPolof. Mukiibi ayaniriziddwa mu mizira ne beebaza Katonda okumussuusa\nMinisita Kiwanda yeekokkodde bannabyabufuzi abeekalakaasa: 'Mifiiriza eby'obulambuzi by'eggwanga'


Bukedde Online - Muzzanganda asibye mugagga munne lwa ttaka\nAbasajja 2 bakaayanidde omulambo gw'omwana\nOmukwano gw'abazzukulu gwakomyawo taata n'...\nAmusibisizza era enkomerero ya wiiki agimaliddeko mu kkomera. Leero lw’azzibwa mu kkooti.\nMuzzanganda ne Tamale\nBYA AMON NSUBUGA\nOMUSUUBUZI Wilson Mukiibi Muzzanganda attunka ne Emmanuel Tamale (TAMUNA) lwa ttaka lya yiika 72.\nEkitongole kya Flying Squard ku Lwokutaano kyakedde kuzinda maka ga Tamale e Bweyogerere ne bamukwata.\nMu maka ge baggyeeyo emmundu bbiri, ennene ssasirimu ne basitoola era poliisi yazitutte.\nOlwavudde wano baamututte butereevu mu kkooti e Nakifuma Mukono gye baamusimbidde mu maaso g’Omulamuzi Sylvia Nvannungi.\nMuzzanganda yawawaabidde Tamale ng’amulumiriza okusaalimbira ku ttaka lye ng’aliko abantu be yakulembeddemu ne bakuula obuyinja obulambika ensalosalo zaalyo n’okukuula emiti gya kalittunsi egiwera 1,000.\nAmaka ga Tamale e Ntebettebe. Ekitundu ku ttaka erikaayanirwa\nMu mpaaba ye Muzzanganda alaga nti ekikolwa kino Tamale yakikola December 23, 2016 n’abalala abatannaba kukwatibwa.\nYabakulemberamu ne bagenda ku ttaka lino erisangibwa e Kateete mu Gombolola y’e Kyampisi e Mukono.\nEmisango Tamale yagyegaanyi n’asaba Omulamuzi amukkirize bamweyimirire adde eka ng’agamba nti mulwadde tasobola mbeera ya kkomera.\nNg’ayita mu Munnamateeka we Cyrus Kahinda yategeezezza Omulamuzi nti mutuuze w’e Kateete omumanyifi tasobola kudduka wadde okulemerera okugondera ebiragiro bya kkooti.\nOkusaba kwe Omulamuzi yakugaanyi ng’agamba nti ebbaluwa ezikakasa nti mulwadde tezaabadde nnambulukufu era ne w’asula watankanibwa kubanga yategeezezza nti w’e Kateete – Kabembe so nga mu kumukwata baamuggye mu maka ge e Bweyogerere – Ntebettebe.\nAmaka ga Tamale e Ntebettebe.\nBwatyo Omulamuzi yasindise Tamale ku limandi asuleyo Olwomukaaga ne Ssande. Omu ku booluganda lwa Tamale eyagaanyi okwatuukiriza amannya yakkirizza nga muzeeyi bwe yasangiddwa n’emmundu zino kyokka n’ategeeza nti ziri mu mateeka ng’emu amaze nayo emyaka egisoba mu 50.\nBukedde bwe yatuukiridde Tamale, yagaanyi okwogera ng’agamba nti tayogera na baamawulire.\nMuzzanganda musuubuzi mu Kampala ng’alinamu n’ebizimbe. Ye nnannyini Muzza Hotel e Mukono, alina amaka mu bitundu eby’enjawulo.\nAli ku Lukiiko lwa Buganda Twezimbe. Yategeezezza nti ettaka eririko enkalu yaligula ku bantu ba famire ya Tamale.\nTamale yawaaba mu kkooti nga beevunaana nga bo abooluganda bokka ne bokka.\nOmusango gwatuuka mu kkooti e Jinja Omusango Tamale ne gumusinga nga bagamba nti ettaka yalifina mu lukujjukujju ekyapa kye yalina ne kisazibwamu. Yali asirise naye kati yazzeemu okulikaayanira.\nBoogedde ku Mulindwa Muwonge\nBakutte aba bodaboda ababbye emmotoka e Nansana\nAbakozesa amazzi ga ttaapu geeyongedde - Lipooti\nAba Twaweza bafulumizza alipoota ku nkozesa y'amazzi mu Uganda


Bukedde Online - Abasiraamu batutte Gavt. mu kkooti\nAbayizi tebannajjumbira kuddamu kusoma e Makerere\nBiibino ebipya ebizuuse ku Nnaalinnya eyal...\nAbasiraamu nga basaala ku muzikiti e Nakasero.\nABASIRAAMU b’omuzikiti gw’e Nakasero bawawaabidde gavumenti mu kkooti enkulu ku bya poliisi okulumba n’okutyoboola ekitiibwa ky’omuzikiti nga bayingiramu n’engatto. Habib Buwembo akulira ebyamawulire ye yakulembeddemu banne okuli Siraje Nsambu Kifamba akola ng’omuwandiisi w’omuzikiti era omwogezi ne Yusuf Musa Musuda ne bagenda mu kkooti ku lw’Abasiraamu bannaabwe.\nBaasabye kkooti eyimirize gavumenti okukozesa ekintu kyonna poliisi kye yaggye mu muzikiti ng’obujulizi mu musango gwonna mwe bavunaanira Abasiraamu emisango gy’okutta bannaabwe. Mu kiro kya December 27, 2016, poliisi yazinze omuzikiti gw’e Nakasero ng’egamba nti yabadde efunye amawulire nga bwe waliwo ebyokulwanyisa ebyabadde biterekeddwaamu era oluvannyuma yategeezezza nti baasanzeemu amasasi, obwambe, omutego gw’akasaale n’obusaale musanvu.\nAkugoba takutadde tabulwa ky’akusuuza. Abasiraamu balumiriza poliisi nti mu kwaza omuzikiti yatutte ebintu okwabadde obutambi, kompyuta, essimu eziwerako, pikipiki 6, ssente enkalu, ebiwandiiko, fayiro y’ebiwandiiko by’omusango gw’eyali omukulembeze waabwe, Sheikh Muhammad Yunus Kamoga erimu sitetimenti z’abantu eziraga nti Kamoga teyeetabangako mu kutta Basiraamu banne.\nBasaba kkooti eragire poliisi ebawe olukalala lw’ebintu byonna bye yaggye mu muzikiti era wano we baasinzidde ne basaba kkooti ewe ekiragiro ekiyimiriza gavumenti okukozesa bye baggye mu muzikiti ng’obujulizi mu misango mwe bavunaanira Abasiraamu wabula babibaddize.\nNga bayita mu munnamateeka Isaac Ssemakadde ow’ekitongole kya ‘Centre For Legal Aid’ basabye akulira abalamuzi, Dr. Yorokamu Bamwine abalage omulamuzi eyayisa ekiragiro poliisi kye yasinziddeko okulumba n’okwaza omuzikiti.\nBuwembo ne banne bagamba nti awatali kiragiro kiva mu kkooti kiragira poliisi kwaza muzikiti, tebasobola kukakasa nti ebintu byonna bye basiba ku muzikiti ddala byasangibwamu. Yusuf Musa eyaliwo nga poliisi erumba omuzikiti agamba nti ekiro ekyo abantu bonna abaalimu okuli ne ba Imaam baatulugunyizibwa, ne basibwa akandooya, okubakuba ebifaananyi n’okubakwata ku butambi bwe batamanyi kye bugenda kukozesebwa nga babagasseemu abantu be batamanyi gye baava.\nBagamba nti okuva poliisi lwe yalumbye omuzikiti, baafunye okutya era abamu tebakyayagala kugenda ku muzikiti kusaala olw’okutya nti poliisi essaawa yonna esobola okuddamu n’ekola obulumbaganyi obulala. Kwe kusaba kkooti egaane poliisi okuddamu okubakolako obulumbaganyi obw’ekika kino. Abasiraamu batutte Gavt. mu kkooti\nGWE BALUMIRIZ A OKUKULEMBER A POLIISI OKULUMB A OMUZIKITI YEEWOZ AAKO :\nShiekh Hassan Kaluuma eyabaddewo nga poliisi erumba omuzikiti yategeezezza nti abaakulembeddemu poliisi kwabaddeko Abasiraamu. Tayatula mannya wabula Abatabuliiki ne batandika okulumiriza nti baazudde amannya ng’eyakulembeddemu poliisi nga ye Sharif Ssennoga. Akatambi akaafulumidde ku WhatsApp nga kali mu ddoboozi lya Ssennoga, yategeezezza nti bye bamwogerako byabulimba. Yajulizza akatambi k’omugenzi Maj. Muhammad Kiggundu ke yaweereza ku ‘WhatsApp’ nga tannafa ng’ayogera ku butambi obusaasaanyizibwa obw’obulimba.\nABOOLUG ANDA LW ’ABAZZE BAKW ATIBW A BASISINKANA KAYIHURA:\nEnsonda ezeesigika zaategeezezza nti leero abakyala n’abaana b’abasibe Abatabuliiki abazze bakwatibwa mu bitundu eby’enjawulo ku nsonga z’okutta Maj. Kiggundu lwe bagenda okusisinkana omuduumizi wa poliisi mu ggwanga, Gen. Kale Kayihura abalage abantu baabwe kubanga bo balumiriza nti baabakwatira bwereere ate bagaanyi okubatwala mu kkooti.\nSWIDIQ NDAWULA AWAGIDDE POLIISI OKULUMB A OMUZIKITI :\nOno yagambye nti poliisi yaddembe okukola kyonna ekitangira obumenyi bw’amateeka ssinga eba efunye okwekengera ku kifo kyonna wadde amaka ge. “Mbuuza, mu Uganda tulina emizikiti emeka? Naye lwaki yasazeewo kulumba muzikiti gw’e Nakasero?\nNsuubira poliisi eteebereza nti omuzikiti guno we wali ensibuko y’obuzibu bw’okuttibwa kwa Bamasheikh abazze battibwa mu ggwanga” Ndawula bwe yabuuzizza n’aggumiza. Yasambazze olugambo nti yalwadde olwa dduwa gye baamusabidde n’agamba nti mu Uganda si ye mulwadde yekka era abasawo baamukebedde ne bazuula ekimuluma ne bamuwa eddagala\nOmulamuzi agaanyi Besigye okutabula emirembe


Empisa - Discipline\nKubanga Mukama gw'ayagala gw'anenya; Era nga kitaawe omwana we gw'asanyukira. - Engero Proverbs 3:12\nAtakwata muggo gwe akyawa omwana we: Naye oyo amwagala amukangavvula ebiro nga bikyali.- Engero Proverbs 13:24\n. Kangavvulanga omwana wo, kubanga essuubi weeriri; So teweegomba kuzikirira kwe.- Engero Proverbs 19:18\nObusirusiru busibibwa mu mutima gw'omwana omuto; Naye omuggo ogukangavvula gulibugobera wala okuva gy'ali.- Engero Proverbs 22:15\nTolekanga kubuulirira omwana: Kubanga bw'onoomukubanga n'omuggo, talifa.- Engero Proverbs 23:13\nBakitaabwe, temunyiizanga baana bammwe, balemenga okuddirira omwoyo.- Abakkolosaayi Colossians 3:21\nafuga obulungi ennyumba ye ye, agonza abaana be mu kitiibwa kyonna;- 1 Timoseewo 1 Timothy 3:4\nera mwerabidde ekigambo ekibuulirira, ekyogera nammwe ng'abaana nti Mwana wange, tonyoomanga kukangavvula kwa Mukama, So toddiriranga bw'akunenyanga;Kubanga Mukama gw'ayagala amukangavvula, Era akuba buli mwana gw'akkiriza. Olw'okukangavvulwa kyemunaavanga mugumiikiriza; Katonda abakola ng'abaana; kuba mwana ki kitaawe gw'atakangavvula? Naye bwe munaabeeranga awatali kukangawulwa, okugwana okututuukako fenna, muli beebolereze, so si baana. Nate twalina bakitaffe ab'omubiri gwaffe abaatukangavvulanga, ne tubassangamu ekitiibwa: tetulisinga nnyo okugonderanga Kitaawe w'emyoyo, ne tuba abalamu?- Abaebbulaniya Hebrews 12:5-9\nOmuvubuka anaalongoosanga atya ekkubo lye? Nga yeegendereza ng'ekigambo kyo bwe kiri.- Zabbuli Psalms 119:9\nMukama alituukiriza ebigambo ebinfaako: Okusaasira kwo, ai Mukama, kubeerera emirembe gyonna; Toleka mirimu gya mikono gyo ggwe.- Zabbuli Psalms 138:8\nMwana wange, teweerabiranga tteeka lyange; Naye omutima gwo gukwatenga ebiragiro byange;- Engero Proverbs 3:1\nKale nno, baana bange, mumpulirenga: Kubanga balina omukisa abakwata amakubo gange.Muwulirenga okuyigirizibwa mubenga n’amagezi, So temugagaananga.- Engero Proverbs 8:32-33\nManyiiza omwana omuto mu kkubo erimugwanira okutambuliramu, Awo newakubadde nga mukadde talirivaamu.- Engero Proverbs 22:6\nN'abaana bo bonna baliyigirizibwa Mukama; n'emirembe gy'abaana bo giriba mingi.- Isaaya Isaiah 54:13\nAwo bwe baamala okulya, Yesu n'agamba Simooni Peetero nti Simooni, omwana wa Yokaana, onjagala okukira bano? N'amugamba nti Weewaawo, Mukama wange; ggwe omanyi nga nkwagala. N'amugamba nti Liisanga abaana b'endiga bange.- Yokaana John 21:15\nNaye okwegomba okw'omu buvubuka okwewalanga naye ogobereranga obutuukirivu, okukkiriza, okwagala, emirembe, awamu n'abo abamusaba Mukama waffe mu mwoyo omulongoofu:- 2 Timoseewo 2 Timothy 2:22\nSsirina ssanyu lingi erisinga lino, okuwulira abaana bange nga batambulira mu mazima.- 3 Yokaana 3John 1:4\nKwata owulirenga ebigambo ebyo byonna bye nkulagira; olyoke olabenga ebirungi n'abaana bo abaliddawo emirembe gyonna, bw'onookolanga ekiri mu maaso ga Mukama Katonda wo ekirungi era eky'ensonga;- Ekyamateeka Deuteronomy 12:28\nn'abagamba nti Muteeke omutima gwammwe ku bigambo byonna bye mbategeeza leero; bye muliragira abaana bammwe, okukwata ebigambo byonna eby'amateeka ago okubikolanga. Kubanga si kigambo ekitaliimu gye muli; kubanga bwe bulamu bwammwe, era olw'ekigambo ekyo kyemunaavanga muwangaala ennaku zammwe ku nsi gye musomokera Yoludaani okugirya.- Ekyamateeka Deuteronomy 32:46, 47\nOmuntu omutuukirivu atambulira mu butayonoona bwe, Abaana be abaddawo balina omukisa.- Engero Proverbs 20:7\nNe ntunula ne ngolokoka ne ŋŋamba abakungu n'abakulu, n'abantu abalala nti Temubatya: mujjukire Mukama omukulu ow'entiisa, mulwanirire baganda bammwe ne batabani bammwe ne bawala bammwe, bakazi bammwe n'ennyumba zammwe.- Nekkemiya Nehemiah 4:14\nNammwe, bakitaabwe, temusuaguwazanga baana bammwe: naye mubalerenga mu kukangavvulanga ne mu kubuuliriranga kwa Mukama waffe.- Abaefeeso Ephesians 6:4\nEra bye wawuliranga gye ndi mu bajulirwa abangi, ebyo biteresenga abantu abeesigwa, era abalisaanira okuyigiriza n'abalala.- 2 Timoseewo 2 Timothy 2:2


Bukedde Online - Meeya w'e Nansana abakunze okwekwata akatabo ka Bukedde\nMeeya w'e Nansana abakunze okwekwata akatabo ka Bukedde\nKkooti ejulirwamu eragidde Kazinda ayimbulwe...\nMeeya Bakitte ate wansi ze ofiisi za Munisipaali.\nMEEYA wa Munisipaali y'e Nansana, Regina Bakitte akunze abatuuze mu Munisipaali eno okujjumbira akatabo aka Bukedde ak’enjawulo akagenda okubaamu ebikwata ku Munisipaali gy’akulembera ne disitulikiti ya Wakiso.\nAkatabo kano kaakufulumizibwa nga March 28, 2019, nga kalaga enkulaakulata etuukiddwaako mu Wakiso, emikisa egirimu okukola ssente n'ebikyasoomooza ekitundu kino.\nMeeya Bakitte kye yavudde akunga naddala abatuuze b’omu Munisipaali y’e Nansana naddala abaliko emirimu gy’obusuubuzi gye bakolera mu kitundu kino bakozese omukisa guno okulanga emirimu gye bakola abantu bagimanye.\nYagambye nti ateeseteese obubaka mu katabo kano ku bikwata ku Munisipaali gy'akulembera okulaga gye bavudde, we bali ne gye balaga naddala ng’essira alissa ku by'ateeseteese okukola okusobola okutumbula ekitundu kino.\nMeeya Bakitte yagambye nti Nansana kye kimu ku bitundu ebikulaakulana ku sipiidi eya yiriyiri era abantu bangi batandise emirimu egiyamba ekitundu ng’amasomero, obukolero obutonotono nga bannannyini bizinensi zino zonna yabawadde amagezi beegatte ku Bukedde balange ebintu byabwe basobole okubirinnyisa eddaala eriddako\n'Abakristu mube bagabi'\nOmulambo gw'omuyimbi Ziggy Wine gutuusiddwa mu maka ge wakati mu miranga n'okwaziirana


Bukedde Online - Minisita Walusimbi Ssengendo asabye abaganda okukuuma ennono n'eby'obuwangwa\nMinisita Walusimbi Ssengendo asabye abaganda okukuuma ennono n'eby'obuwangwa\nAbadde abba nnamba puleeti za mmotoka e Mukono poliisi emukutte\nMmeeya wa Nakawa ng'asika mu mukono gwa Minisita Walusimbi Ssengendo\nMINISITA w’Obuwangwa,ennono,amasiro n’Obulambuzi, Denis Walusimbi Ssengendo agambye nti abantu ba Buganda bwebataveeyo kukuuma buwangwa bwabwe eggwanga lyabwe lyandifuuka olufumo.\nMinisita awadde eky'okulabirako eky’abagenda okwanjula ne bazinira ku buko ate n’abakulu obutawabula bavubuka nga boogedde Oluganda olukyamu!\nBino yabyogeredde mu Lukiiko lw’eggombolola ya Mumyuka Nakawa ku Lwokuna February 1,2018 bwebabadde basoma alipoota yeebyo ebyakolebwa mu kitundu ekyo mu 2017.\nwalusimbi agamba nti awatali nnono na buwangwa,Obwakabaka tebusobola kubeerawo era naawa eky’okulabirako ky’Obwakabaka bwa Roma obwasanaawo nga busudde olulimi lwabwo.\n“Ekikola Obwakabaka z’ennono n’obuwangwa naye ndaba ensangi zino namwe abantu abakulu mwetabye mu bikolwa by’okunafuya obuwangwa bwaffe. Mukkiriza mutya abaana abazze okwanjulwa okuzinira ku buko namwe ne mukuba mu ngalo.\nEbyo tebiri mu buwangwa bwaffe era kyova olaba nti obufumbo tebukyawangaala kubanga ebintu byonna ebikolebwa ku mukolo ogwo bibeera byakuzannya buzanyi kyokka ate nga bagenda okutandika ensonga enkulu ey’obufumbo obunyweza eggwanga,” Walusimbi Ssengendo bweyagambye.\nMeeya wa Munisipaali y’e Nakawa, Balimwezo Nsubuga yetabye mu lukiiko luno n'alaga obwennyamivu ku ngeri abaana gye bakuzibwamu ensangi zino naawa eky’okulabirako ky’abaana abato abali wakati w’emyaka 10-15 abasiba bakwatibwa mu bubbi n’efujjo mu kitundu kye Nakawa.\n“Abaana abato abo bangi tuli mu kulwanagana nabo naye ssebo Minisita wateekwa okubeerako ekikolebwa naddala okuva mu bazadde okwongera amaanyi mu nsonga y’okubagunjula. Nebaza bannange mu buwereeza bwa Kabaka kuba banyambye mu bintu bingi okuli enkola ya Bulungibwansi era basaana okwebazibwa,” Balimwezo bweyategeezezza.\nYe Omwami w’essaza ly’e Kyadondo, Kaggo Patrick Mugumbule yebazizza ab’eggombolola eno olw’enteekateeka eno eraga nti byonna byebakola mu mwaka birambikiddwa bulungi n'abasaba okugenda mu maaso n’okulaga eky’okulabirako kino.\nOw’eggombolola Mumyuka Nakawa Hajj Ahmed Matovu yategezezza nga bwebafuba okuteeka mu nkola, enkola z’Obwakabaka okuli okukunga abantu okulwanyisa omusujja- kaweefube gwebaliko mu kiseera kino.\nNsimbe asabye Jennifer Musisi omudidi\nSavio kabugo ne banne abalala mwenda bagobeddwa mu KCCA


Okukuumibwa Katonda—Katonda atukuuma atya? | Funa Enkolagana\nAmaanyi ag’Obukuumi—‘Katonda Kye Kiddukiro Kyaffe’\n1, 2. Abaisiraeri baali mu kabi ki bwe baatuuka mu kitundu ekiyitibwa Sinaayi mu 1513 B.C.E., naye Yakuwa yabazzaamu atya amaanyi?\nABAISIRAERI baali mu kabi bwe baatuuka mu kitundu ekiyitibwa Sinaayi mu 1513 B.C.E. Baali bagenda kutindigga olugendo okuyita mu ‘ddungu eddene era ery’entiisa, omwali emisota n’enjaba eby’obusagwa.’ (Ekyamateeka 8:15) Era baali mu kabi ak’okulumbibwa amawanga ag’obulabe. Yakuwa ye yali atuusizza abantu be mu mbeera eno. Nga Katonda waabwe, yandisobodde okubakuuma?\n2 Ebigambo Yakuwa bye yayogera byali bizzaamu nnyo amaanyi: “Mwalaba bye nnakola Abamisiri, era bwe nnasitula mmwe n’ebiwaawaatiro by’empungu era bwe nnabaleeta gye ndi.” (Okuva 19:4) Yakuwa yajjukiza abantu be nti yali abanunudde okuva e Misiri, mu ngeri ey’akabonero, ne baba ng’empungu beesitudde n’ebatwala mu kifo awatali kabi. Kyokka, waliwo n’ensonga endala lwaki ebigambo “ebiwaawaatiro by’empungu” byoleka bulungi obukuumi bwa Katonda.\n3. Lwaki “ebiwaawaatiro by’empungu” byoleka bulungi obukuumi bwa Katonda?\n3 Empungu tekozesa biwaawaatiro byayo ebinene era eby’amaanyi mu kubuuka kwokka. Akasana bwe kaba keememula, empungu eyanjuluza ebiwaawaatiro byayo—ebiweza ffuuti musanvu—okubikka abaana baayo baleme okwokebwa akasana. Mu biseera ebinnyogovu ebikka abaana baayo n’ebiwaawaatiro. Ng’empungu bw’ekuuma abaana baayo, ne Yakuwa bw’atyo bwe yakuuma eggwanga lya Isiraeri. Nga bali mu ddungu, abantu be bandyeyongedde okufuna obukuumi bwe, bwe bandisigadde nga beesigwa gy’ali. (Ekyamateeka 32:9-11; Zabbuli 36:7) Mu kiseera kino, naffe tuyinza okusuubira Katonda okutukuuma?\n4, 5. Lwaki tuyinza okuteeka obwesige mu kisuubizo kya Katonda eky’okutukuuma?\n4 Mazima ddala, Yakuwa asobola okukuuma abaweereza be. Ye “Katonda Omuyinza w’Ebintu Byonna”—ekitiibwa ekiraga nti alina amaanyi mangi nnyo. (Olubereberye 17:1) Okufaananako amayengo g’ennyanja agatayinza kuziyizibwa kutuuka ku lubalama, amaanyi ga Yakuwa tegayinza kulemesebwa. Okuva bw’asobola okukola kyonna ky’ayagala, tuyinza okwebuuza, ‘Yakuwa ayagala okukozesa amaanyi ge okukuuma abantu be?\n5 Eky’okuddamu kiri nti, yee! Mu Baibuli, Yakuwa atukakasa nti ajja kukuuma abantu be. “Katonda kye kiddukiro n’amaanyi gaffe, omubeezi ddala atabula mu kulaba nnaku,” bw’etyo Zabbuli 46:1 bw’egamba. Okuva Katonda ‘bw’atayinza kulimba,’ tuyinza okuteeka obwesige mu kisuubizo kye eky’okutukuuma. (Tito 1:2) Ka twetegereze ebyokulabirako Yakuwa by’akozesa okulaga engeri gy’atuwaamu obukuumi.\n6, 7. (a) Omusumba w’omu biseera bya Baibuli yakuumanga atya endiga ze? (b) Baibuli eraga etya engeri Yakuwa gy’ayagala ennyo okukuuma n’okulabirira endiga ze?\n6 Yakuwa Musumba, era “tuli bantu be, era endiga ez’omu ddundiro lye.” (Zabbuli 23:1; 100:3) Nsolo ntono nnyo ezeetaaga obukuumi obw’amaanyi ng’endiga. Omusumba ow’omu biseera bya Baibuli yalinanga okubeera omuvumu okusobola okukuuma endiga ze okuva ku mpologoma, ebibe, amalubu awamu n’ababbi. (1 Samwiri 17:34, 35; Yokaana 10:12, 13) Naye emirundi egimu okukuuma endiga kyazingirangamu okuzikwata n’obwegendereza. Endiga bwe yazaaliranga ewala okuva ku kisibo, omusumba afaayo yagikuumanga, ate oluvannyuma n’asitula omwana gwayo n’agutwala mu kisibo.\n‘Alibasitulira mu kifuba kye’\n7 Nga yeegeraageranya ku musumba, Yakuwa atukakasa nti ayagala nnyo okutukuuma. (Ezeekyeri 34:11-16) Jjukira engeri Yakuwa gy’ayogerwako mu Isaaya 40:11, olunnyonnyolwa mu Ssuula 2 mu kitabo kino: “Ng’omusumba, alikuŋŋaanya abaana b’endiga mu mukono gwe, n’abasitula mu kifuba kye.” Akaana k’endiga katuuka katya okubeera mu “kifuba” ky’omusumba? Kayinza okusemberera omusumba ne keekulukuunya ku kigere kye. Kyokka, omusumba y’alina okukutama, n’asitula akaliga ako n’akateeka mu kifuba kye. Ekyo nga kyoleka bulungi engeri Omusumba waffe ow’Ekitalo bw’ayagala ennyo okutukuuma!\n8. (a) Baani Katonda b’akuuma, era kino kiragibwa kitya mu Engero 18:10? (b) Kiki ekyetaagisa okusobola okufuna obukuumi mu linnya lya Katonda?\n8 Okusobola okufuna obukuumi bwa Katonda waliwo ekyetaagisa. Abo bokka abalina enkolagana ennungi naye be bayinza okubufuna. Engero 18:10 (NW) lugamba: “Erinnya lya Yakuwa kigo kya maanyi. Omutuukirivu addukira omwo n’afuna obukuumi.” Mu biseera bya Baibuli, ebigo byazimbibwanga mu ddungu okuba ebifo eby’obukuumi. Naye, kyabanga eri oyo eyali mu kabi okuddukira mu kigo ng’ekyo okufuna obukuumi. Era bwe kityo bwe kiri ku bikwata ku kufuna obukuumi mu linnya lya Katonda. Tekikoma ku kwogera bwogezi erinnya lya Katonda; erinnya lya Katonda ku bwalyo si lya bya magero. Wabula, tulina okumanya n’okussa obwesige mu nnannyini linnya eryo era ne tutambuliza obulamu bwaffe ku mitindo gye egy’obutuukirivu. Nga kikolwa kya kisa nnyo Yakuwa okutukakasa nti singa tumukkiriza, ajja kubeera kigo kyaffe eky’obukuumi!\n“Katonda Waffe . . . Ayinza Okutuwonya”\n9. Yakuwa akoze ki ekiraga nti takoma ku kutusuubiza busuubiza okutukuuma?\n9 Yakuwa tatusuubiza busuubiza bukuumi. Mu biseera bya Baibuli, mu ngeri ey’ekyamagero, yalaga nti asobola okukuuma abantu be. Mu byafaayo bya Isiraeri, “omukono” gwa Yakuwa ogw’amaanyi emirundi mingi gwabakuuma okuva ku balabe baabwe. (Okuva 7:4) Kyokka era, Yakuwa yakozesa n’amaanyi ge okukuuma abantu be kinnoomu.\n10, 11. Byakulabirako ki mu Baibuli ebiraga engeri Yakuwa gye yakozesaamu amaanyi ge okukuuma abantu abamu?\n10 Abavubuka basatu Abebbulaniya—Saddulaaki, Mesaki, ne Abeduneego—bwe baagaana okuvuunamira ekifaananyi kya Kabaka Nebukadduneeza ekya zzaabu, kabaka oyo yasunguwala nnyo n’abatiisatiisa okubasuula mu kikoomi ky’omuliro. “Katonda aluwa oyo anaabawonya mu mikono gyange,” bw’atyo kabaka Nebukadduneeza eyali asinga amaanyi mu nsi mu kiseera ekyo bwe yagamba. (Danyeri 3:15) Abavubuka abasatu baalina obwesige nti Katonda waabwe yali asobola okubakuuma, naye tebaakitwala nti ateekeddwa okukikola. Bwe kityo, baddamu: “Bwe kinaaba bwe kityo, Katonda waffe gwe tuweereza ayinza okutuwonya.” (Danyeri 3:17) Mazima ddala, wadde ng’ekikoomi ky’omuliro ekyo kyayongerwamu omuliro ogusinga ku gwa bulijjo emirundi musanvu, tekyalemesa Katonda ow’amaanyi n’akamu. Yabakuuma, era kabaka yawalirizibwa okutegeera nti: “Tewali katonda mulala ayinza okuwonya mu ngeri eyo.”—Danyeri 3:29.\n11 Era Yakuwa yayoleka amaanyi ge ag’obukuumi bwe yakyusa obulamu bw’Omwana we eyazaalibwa omu yekka n’abuteeka mu lubuto lwa Malyamu Omuyudaaya eyali embeerera. Malayika yagamba Malyamu nti “oliba olubuto, olizaala omwana ow’obulenzi.” Malayika yannyonnyola: “Omwoyo Omutukuvu alikujjira, n’amaanyi g’Oyo Ali waggulu ennyo galikusiikiriza.” (Lukka 1:31, 35) Kyalabika nti mu kiseera ekyo obulamu bw’Omwana wa Katonda bwali mu kaseera kazibu nnyo. Ekibi kya Malyamu n’obutali butuukirivu bwe tebyandyonoonye bulamu bw’omwana ali mu lubuto lwe? Setaani yandisobodde okutta oba okutuusa ebisago ku Mwana oyo nga tannazaalibwa? Nedda! Yakuwa yakuuma Malyamu ne kiba nti obutali butuukirivu bwe, oba omuntu yenna, wadde lubaale, tebyayinza kuleeta kabi konna ku mwana oyo okuviira ddala ku kiseera lwe yateekebwa mu lubuto lwa Malyamu. Yakuwa yeeyongera okukuuma Yesu mu buvubuka bwe. (Matayo 2:1-15) Okutuusa ng’ekiseera kya Katonda ekigereke kituuse, Omwana we omwagalwa yali tayinza kutuusibwako kabi.\n12. Lwaki Yakuwa yakuuma abantu abamu mu ngeri ey’ekyamagero mu biseera by’omu Baibuli?\n12 Lwaki Katonda yakuuma abantu abamu mu ngeri ng’eyo ey’ekyamagero? Emirundi mingi, Yakuwa yakuuma abantu kinnoomu asobole okutuukiriza ekintu ekisingawo obukulu: ekigendererwa kye. Ng’ekyokulabirako, kyali kyetaagisa Yesu okukuumibwa ng’akyali muwere okusobola okutuukiriza ekigendererwa kya Katonda, mu nkomerero ekyandiganyudde abantu bonna. Obuwandiike obukwata ku ngeri gye yayolekamu amaanyi ge ago ag’obukuumi, kitundu ky’Ebyawandiikibwa ebyaluŋŋamizibwa, ‘ebyawandiikibwa okutuyigiriza, tulyoke tubeerenga n’okusuubira olw’okugumiikiriza n’okubudaabudibwa ebyawandiikibwa.’ (Abaruumi 15:4) Yee, ebyokulabirako bino binyweza okukkiriza kwaffe mu Katonda waffe oyo Omuyinza w’ebintu byonna. Naye, bukuumi ki bwe tuyinza okusuubira okuva eri Katonda leero?\nEkyo Obukuumi bwa Katonda Kye Butategeeza\n13. Yakuwa ateekeddwa okutukolera ebyamagero? Nnyonnyola.\n13 Ekisuubizo kya Katonda eky’okutukuuma tekitegeeza nti Yakuwa ateekeddwa okutukolera ebyamagero. Katonda waffe tatusuubiza nti tetujja kuba na bizibu mu bulamu mu nteekateeka eno embi. Abaweereza ba Yakuwa bangi abeesigwa boolekagana n’ebizibu eby’amaanyi, nga mw’otwalidde obwavu, entalo, obulwadde n’okufa. Yesu yategeeza abayigirizwa be nti abamu ku bo bandittiddwa olw’okukkiriza kwabwe. Eyo ye nsonga lwaki Yesu yaggumiza obwetaavu bw’okugumiikiriza okutuuka ku nkomerero. (Matayo 24:9, 13) Singa Yakuwa yali wa kukozesanga amaanyi ge okununula abantu mu ngeri ey’ekyamagero buli kiseera, Setaani yandisinzidde ku ekyo okuvumirira Yakuwa n’okubuusabuusa obanga okwagala kwe tulaga Katonda waffe kwa mazima.—Yobu 1:9, 10.\n14. Byakulabirako ki ebiraga nti Yakuwa takuuma baweereza be mu ngeri y’emu?\n14 Wadde mu biseera bya Baibuli, Yakuwa teyakozesa maanyi ge okukuuma buli muweereza we aleme kuttibwa. Ng’ekyokulabirako, omutume Yakobo yattibwa Kerode mu 44 C.E.; kyokka, ekiseera kitono oluvannyuma lw’ekyo, Peetero yawonyezebwa ‘okuva mu mukono gwa Kerode.’ (Ebikolwa 12:1-11) Ate Yokaana, muganda wa Yakobo, yawangaala okusinga Peetero ne Yakobo. Kya lwatu tetuyinza kusuubira Katonda kukuuma baweereza be bonna mu ngeri y’emu. Ng’oggyeko ekyo, ‘ebiseera n’ebitasuubirwa’ bitutuukako ffenna. (Omubuulizi 9:11) Kati olwo Yakuwa atukuuma atya leero?\nYakuwa Atukuuma mu by’Omubiri\n15, 16. (a) Bujulizi ki obuliwo obulaga nti Yakuwa akuumye abasinza be ng’ekibiina mu by’omubiri? (b) Lwaki tuyinza okuba abakakafu nti Yakuwa ajja kukuuma abaweereza be mu kiseera kino ne mu ‘kibonyoobonyo ekinene’?\n15 Okusooka, lowooza ku bukuumi mu by’omubiri. Ng’abasinza ba Yakuwa, tuyinza okumusuubira okutukuuma ng’ekibiina. Singa tekyali bwe kityo, Setaani yandibadde yatuzikiriza dda ffenna. Lowooza ku kino: Setaani, ‘omufuzi w’ensi eno,’ ayagala nnyo okusaanyawo okusinza okw’amazima. (Yokaana 12:31; Okubikkulirwa 12:17) Gavumenti ezimu ez’amaanyi ennyo ziweze omulimu gwaffe ogw’okubuulira era zigezezzaako okutusaanyizaawo ddala. Kyokka, abantu ba Yakuwa basigadde nga banywevu era beeyongedde okubuulira awatali kuddirira! Lwaki amawanga ag’amaanyi tegasobodde kuyimiriza mulimu gw’Abakristaayo bano abatono ennyo abalabika ng’abatalina bukuumi bwonna? Olw’okuba Yakuwa atukuuma wansi w’ebiwaawaatiro bye eby’akabonero!—Zabbuli 17:7, 8.\n16 Bukuumi ki obunaabaawo mu ‘kibonyoobonyo ekinene’ ekijja? Tekitwetaagisa kutya misango Katonda gy’asaze. “Yakuwa amanyi okununula abantu abamussaamu ekitiibwa okuva mu kugezesebwa, n’okukuuma ababi okutuusa ku lunaku olw’okusalirako omusango, abazikirize.” (Okubikkulirwa 7:14; 2 Peetero 2:9) Ng’ekyo tekinnabaawo, tuyinza okubeera abakakafu ku bintu bibiri. Ekisooka, Yakuwa tagenda kukkiriza baweereza be abeesigwa kumalibwawo ku nsi. Eky’okubiri, ajja kuwa abo bonna abeesigwa gy’ali obulamu obutaggwaawo mu nsi empya; bwe kiba kyetaagisa okuyitira mu kuzuukira. Abo abafa, basigala mu birowoozo bya Katonda.—Yokaana 5:28, 29.\n17. Yakuwa atukuuma atya okuyitira mu Kigambo kye?\n17 Ne mu kiseera kino, Yakuwa atukuuma okuyitira mu ‘kigambo’ kye ekiramu, ekisobola okukyusa emitima n’obulamu bw’abantu. (Abaebbulaniya 4:12) Bwe tugoberera emisingi egikirimu, tuyinza okukuumibwa mu ngeri ezimu ne tutatuukibwako kabi mu mubiri. Isaaya 48:17 lugamba: “Nze Mukama . . . akuyigiriza oku[ku]gasa.” Awatali kubuusabuusa, okugoberera Ekigambo kya Katonda kiyinza okulongoosa obulamu bwaffe ne tuwangaala okusingawo. Ng’ekyokulabirako, olw’okuba tugoberera okubuulirira kwa Baibuli okw’okwewala obwenzi n’okwenaazaako byonna ebyonoona omubiri, twewala ebikolwa ebitali biyonjo era eby’akabi ebyonoonye obulamu bw’abantu bangi abatatya Katonda. (Ebikolwa 15:29; 2 Abakkolinso 7:1) Nga tusiima nnyo obukuumi bw’Ekigambo kya Katonda!\nYakuwa Atukuuma mu by’Omwoyo\n18. Yakuwa atuwa atya obukuumi mu by’omwoyo?\n18 Ekisingira ddala obukulu, Yakuwa atukuuma mu by’omwoyo. Katonda waffe omwagazi atukuuma ne tutatuukibwako kabi mu by’omwoyo ng’atuwa bye twetaaga okugumira ebigezo era n’okukuuma enkolagana yaffe naye. Mu ngeri eyo, Yakuwa akuuma obulamu bwaffe si kumala myaka mitono kyokka naye emirembe gyonna. Lowooza ku zimu ku nteekateeka za Katonda eziyinza okutukuuma mu by’omwoyo.\n19. Omwoyo gwa Yakuwa guyinza gutya okutuyamba okwaŋŋanga ebigezo?\n19 Yakuwa ye “awulira okusaba.” (Zabbuli 65:2) Ebizibu bwe biba bitusukkiriddeko, tuyinza okufuna obuweerero bwe tumweyabiza. (Abafiripi 4:6, 7) Ayinza obutaggyawo bizibu byaffe mu ngeri ey’ekyamagero, naye bwe tumutuukirira mu kusaba, ayinza okutuwa amagezi okubikolako. (Yakobo 1:5, 6) Okusingawo ne ku ekyo, Yakuwa awa omwoyo omutukuvu abo abagumusaba. (Lukka 11:13) Omwoyo ogwo ogw’amaanyi, guyinza okutuyamba okwaŋŋanga ekigezo oba ekizibu kyonna. Guyinza okutuwa ‘amaanyi agasinga ku ga bulijjo’ okukigumiikiriza okutuusa lw’anaggyawo ebizibu byonna mu nsi empya eri okumpi okujja.—2 Abakkolinso 4:7, NW.\n20. Amaanyi ga Yakuwa ag’obukuumi gayinza gatya okweyoleka okuyitira mu basinza bannaffe?\n20 Emirundi egimu, amaanyi ga Yakuwa ag’obukuumi gayinza okuyitira mu bakkiriza bannaffe. Yakuwa akuŋŋaanyizza abantu be ‘mu luganda’ olw’ensi yonna. (1 Peetero 2:17; Yokaana 6:44) Nga tuli mu luganda olwo olulimu okwagala, tulaba obujulizi obulaga nti omwoyo gwa Katonda omutukuvu gusobola okukyusa abantu. Omwoyo ogwo gutuyamba okubala ebibala byagwo—engeri ez’omuwendo ezisikiriza omuli okwagala, ekisa, n’obulungi. (Abaggalatiya 5:22, 23) Bwe kityo, bwe tuba mu nnaku era mukkiriza munnaffe n’atuwa amagezi agatuyamba oba n’atuzzaamu amaanyi, tuyinza okwebaza Yakuwa olw’okutukuuma.\n21. (a) Mmere ki ey’eby’omwoyo Yakuwa gy’atuwa okuyitira mu ‘muddu omwesigwa era ow’amagezi’? (b) Oganyuddwa otya mu nteekateeka za Yakuwa ez’okutukuuma mu by’omwoyo?\n21 Yakuwa atuwa ekintu ekirala ekituwa obukuumi: emmere ey’eby’omwoyo etuukira mu kiseera ekituufu. Okusobola okutuyamba okufuna amaanyi okuva mu Kigambo kye, Yakuwa awadde ‘omuddu omwesigwa era ow’amagezi’ omulimu gw’okutuwa emmere ey’eby’omwoyo. Omuddu oyo omwesigwa akozesa ebitabo, nga mw’otwalidde ne Omunaala gw’Omukuumi ne Awake!, awamu n’enkuŋŋaana ennene n’entono okutuwa ‘emmere gye twetaaga mu kiseera kyayo.’ (Matayo 24:45) Wali owuliddeko ekintu mu nkuŋŋaana z’Ekikristaayo—ekiddiddwamu, mu mboozi, oba mu kusaba—ekyakuzzaamu amaanyi? Wali okwatiddwako ekitundu ekimu ekyafulumira mu butabo bwaffe? Jjukira, Yakuwa y’akola enteekateeka ezo zonna okusobola okutukuuma mu by’omwoyo.\n22. Yakuwa bulijjo akozesa atya amaanyi ge, era kituganyula kitya?\n22 Mazima ddala Yakuwa ngabo “y’abo bonna abamwesiga.” (Zabbuli 18:30) Tukitegeera nti takozesa maanyi ge okutukuuma okuva ku buli kabi. Kyokka, akozesa amaanyi ge ag’obukuumi okukakasa nti ekigendererwa kye kituukirizibwa. Byakola byonna biba biganyula bantu be. Singa tufuna enkolagana ennungi naye ne tusigala mu kwagala kwe, Yakuwa ajja kutuwa obulamu obutaggwaawo. Nga tulina ekyo mu birowoozo byaffe, tuyinza okutunuulira okubonaabona kwonna mu nteekateeka eno nga ‘okw’akaseera obuseera era okutazitowa.’—2 Abakkolinso 4:17.\nZabbuli 23:1-6 Ng’Omusumba Omukulu, Yakuwa akuuma atya abantu be abalinga endiga?\nZabbuli 91:1-16 Yakuwa atukuuma atya okuva ku kabi mu by’omwoyo, era tuteekwa kukola ki okufuna obukuumi bwe?\nDanyeri 6:16-22, 25-27 Yakuwa yayigiriza atya kabaka ow’edda ebikwata ku maanyi ge ag’obukuumi, era kiki kye tuyinza okuyigira ku kyokulabirako ekyo?\nMatayo 10:16-22, 28-31 Kuziyizibwa kwa ngeri ki kwe tuyinza okusuubira, naye lwaki tetwanditidde batuziyiza?


Bukedde Online - Omulamuzi Bamugemereire alagidde akulira abapunta mu Wakiso alekulire\nEkibonerezo ky'akalabba kikyaliwo - Museveni...\nOMULAMUZI akulira akakiiko akanoonyereza ku mivuyo gy’ettaka, Catherine Bamugemereire alagidde akulira abapunta mu disitulikiti y’e Wakiso Dr. Joseph Kizito Batume alekulire bw’alemwa bamusindiikirize ave mu ofiisi.\nMugisa owa NFA (wakati) ng’atwalibwa Poliisi okukola sitatimenti.\nBatume yabadde mu kakiiko k’ettaka eggulo ng’annyonnyola ku mivuyo gy’ettaka ly’ekibira ky’e Kajjansi.\nMayiro emu erimu yiika 664 nga Batume akolagana n’ekitongole ky’ebibira baagisalako yiika 494 ne baziguza Ephraim Ntaganda n’abalala.\n“Twawandiikira dda abakulira disitulikiti y’e Wakiso bakugobe Dr. Batume naye simanyi kigenda mu maaso kubanga okyali mu ofiisi. Nkuwa amagezi otambule ogende bw’olemwa era ojja kusindiikirizibwa oveewo,” Omulamuzi Bamugemereire bwe yaggumizza.\nAkulira akakiiko Omulamuzi Catherine Bamugemereirwe\nOkutuuka okutaamira Batume, Michael Mugisa akulira ekitongole ky’ebibira (NFA) ye yasoose mu kakiiko ng’awerekerwako munnamateeka Ruth Kisakye. Bingi ku bye baamubuuzizza ng’abyogerako si mulambulukufu bwe yabadde amaliriza okuwa obujulizi.\nOmulamuzi n’amubuuza oba yandyagadde bamuggye mu lujjudde bamutwale mu kisenge awatali kkamera ayongere okubabuulira bye yabadde asirikidde.\nMugisa yagaanye okumuggya mu kkamera. Omulamuzi yamulagidde aweeyo akawunti ye basobole okumanya ssente z’alina ku akawunti bageraageranye n’omuwendo gwe bamanyi kubanga baakitegeera dda nti ddiiru y’okutunda ettaka ly’ekibira ky’e Kajjansi yalimu obuwumbi bubiri nga tebatunudde ku ttaka lya bibira birala bye bazze batunda.\nYalagidde abaserikale okumutwala mu bakulira okunoonyereza mu kakiiko baddemu okumuggyako sitatimenti kubanga baazudde nga bye yasooka okwogera bya bulimba.\nEra ne Kisakye munnamateeka wa NFA baamulagidde akole sitatimenti annyonnyole ku mivuyo gino.\nMugisa baasoose kumuwa bbaluwa gye yawandiika mu October 2016 n’agyegaana. Ne bamuwa endala gye yawandiika mu September 2016 ng’ekwata ku ttaka lino okusalawo okulitunda n’agikkiriza, endala n’agiwandiika mu March 2017 nayo ng’eri ku nsonga za ttaka lino kyokka bwe yamala okuliwaayo ate mu August 2017 n’awandiikira Omuwabuzi wa gavumenti ku by’amateeka okwebuuza kye babeera bakola ku ttaka lino kubanga yali akitegedde nti akakiiko katandise okulibuulirizaako.\nOmulamuzi yakyukidde Mugisa n’amubuuza oba yali asisinkanye Ntaganda. Yabadde ayanukula nti nkinnyonnyodde bulungi nti…. Omulamuzi n’amulya ekimuli nti nedda nedda nedda mwami Mugisa oyitiridde okutubuzaabuza.\nSoma endagaano eyo (yamuwadde endagaano eyakolebwa Ntaganda ng’eraga nti yali ayongera okusasula ku ssente ezaali zibulayo asonjole obuguzi ku ttaka lino).\nMunnamateeka John Bosco Suuza yamubuuzizza lwaki ebbaluwa ez’enkizo yazisirikira kyokka akakiiko kaasobodde okuzikwekula. Yakimutaddeko nti kino yakikola agezaako okukweka obujulizi.\nKaminsona Joyce Habasa, yabuuzizza Batume annyonnyole ku ttaka lino eriri ku bbulooka 376 Busiro ne Bbulooka 537 ne poloti ze baasalamu.\nDr. Joseph Batume (ku ddyo) ng’ali mu kakiiko ne munnamateeka we Ambrose Tebyasa\nBulooka ezimu baazitondawo mu kimpatiira, emu esangibwa Kakiri endala Bukasa.\nOkuzuukusa emivuyo ku ttaka lino, muzeeyi Deziderio Kasujja yeekubira enduulu mu Kakiiko ng’agamba nti Ephraim Ntaganda ne muganda we Sedrick Songoza baasaanyawo ekibira kya kalittunsi ku ttaka NFA lye yali emupangisizza alimireko emiti ng’alundirako n’enjuki ze baakumamu omuliro ne zifa.\nWiiki ewedde, John Kisembo naye yawadde obujulizi ng’emiti gye yali alimira ku ttaka lino gyasaanyizibwawo.\nAkakiiko kazzeemu okuyita Ntaganda annyonnyole ebyaliwo ne William Bonge alina ekitundu ku ttaka lino.\nBakunyizza eyasinga okugabana ettaka ly'ebibira e Wakiso n’awaayo Ian Kyeyune


Bukedde Online - Ebirala ebizuuse ku Kiwana\nGavt. egenda kugulira Bannayuganda bbalubu...\nEBIZUULIDDWA ku masasi g’e Ndeeba mwe battidde Kiwana biraze nti akanyoolagano kaabaddemu abaserikale ba Flying Squad abalala basatu abaabadde bagenze ku ‘misoni’ kyokka ebintu ne bibatabukako.\nGodfrey Muhirwa eyakubye Mohammad Kiwana amasasi agaamusse ne munne Deo Jaaya, ne galumya Matia Busuulwa; aludde ng’amanyiddwa nnyo mu by’okusuubula yingini z’amaato,\nobutimba obuvuba n’okusuubula obwennyanja era ng’alina n’emmundu.\nMu busuubuzi buno mwe yafunira obutakkaanya ne munne ne batuuka ku ssa erya buli omu okutiisatiisa okutuusa obulabe ku munne (omusajja ono abasing bamumanyi nga mukwano gwa Ramovik).\nOLUKWE KWE LWAVUDDE\nKigambibwa nti mukwano gwa Ramovik yatuukiridde Kiwana gw’aludde ng’amanyi bulungi nti ssi mwangu.\nYakoze naye ddiiru ey’okumuggyirawo (okutta) Muhirwa. Kiwana yasabye obukadde 15 wabula mukwano gwa Ramovik n’amugamba nti agaba 5 bwokka era n’asikayo obukadde 2 n’abumuteera ku mmeeza.\nKiwana olw’okwagala ssente, yazikutte kyokka n’agenda nga tamatidde muwendo kubanga yabadde asigadde abanja obukadde 3 bwokka ze yabadde alina okusasulwa ng’amaze okuggyawo Muhirwa ow’amaduuka ga sipeeya agayitibwa Martmix Auto Company Ltd mu Ndeeba.\nYakwataganye ne Jaaya ne Busuulwa aba Flying Squad n’abayitiramu ddiiru emuweereddwa mukwano gwa Ramovik.\nYaleese ekiteeso nti basobola okufuna ssente ezisingawo era kwe kutuukirira Muhirwa ne bamutegeeza nti waliwo omuntu abapangisizza bamutte era okuwonya obulamu bwe, alina okubawa obukadde 30.\nMuhirwa yalemedde ku bukadde 20 kyokka ne Kiwana n’alemera ku bukadde 30 era ne baleka nga bamutegeezezza nti bamuwadde wiiki emu, okufuniramu ssente ezo azibawe bw’aba ayagala obulamu.\nBaalese ennamba y’essimu kw’aba abakubira ng’afunye ssente ze beetaaga; kyokka nga buli olunaku oluyita bamukubira essimu ne bamugamba nti; “Ku nnaku zo, osigazzaayo 5 zokka”, enkeera nga bamuddamu nti osigazzaayo 4; ekintu ekyamumazeeko emirembe.\nKino kyawalirizza Muhirwa okugenda ew’omuduumizi wa Flying Squad Herman Owomugisha n’amugamba nti: Njagala munzitire Kiwana.\nEnsonda ez’ekyama ennyo munda mu poliisi zaategeezezza Bukedde nti Muhirwa yalabye Owomugisha amuzza mu bya kuggulawo musango, kwe kuyita emabega n’afuna aba Flying Squad\nbasatu (amannya ka tukuweeko limulimu: Faisal, Kakuru ne Rashid) be yakkaanyizza nabo bamuttire Kiwana era ne bakola ddiiru nti bwe bamala okumutta beetwalire obukadde 20 ze banaamusanga nazo.\nOlwo Muhirwa yabadde akkaanyizza n’abantu be yakolaganye nabo nti agenda kuwa Kiwana obukadde 20 amugambe nti obukadde 10 bagenda kubuggya ku ssundiro lya Petrocity mu Ndeeba era wano\nwe baabadde balina okuteega bamukube amasasi beetwalire ssente olwo nalwo luggwe!\nKino ky’ekyakoleddwa, Muhirwa n’akwasa Kiwana ne banne obukadde 20 n’abatwala ku Petrocity okubawa ensimbi endala nti olwo nabo balyoke bamubuulire eyabapangisizza okumutta.\nAbazze ku ‘misoni’ ekyababuuseeko kwe kulaba nga ku ludda lwa Kiwana kuliko bannaabwe babiri (Jaaya ne Busuulwa) amagezi ne gabeesiba.\nMu ntegeka gye baabadde nayo, Kiwana yabadde alina okufuluma emmotoka okufuna obukadde ekkumi, kyokka yagaanidde mu mmotoka n’atuma Jaaya ne Busuulwa.\nEby’embi ne Muhirwa yabadde talina ssente za kubongera era yasoose kussaawo kakwakkulizo nti bamala kumubuulira yabatumye okumutta n’alyoka abawa ‘bbaalansi’ era Jaaya n’amumubuulira\nwabula ono n’atawaayo ssente kubanga teyabadde nazo.\nWano okutabuka we kwavudde Muhirwa n’akuba Jaaya amasasi ng’atya okumwesooka.\nYazze ku Kiwana mu mmotoka n’amukuba amasasi ge yayisizza mu ndabirwamu y’emitto gy’emabega.\nKyokka waliwo n’essasi eryavudde mu mmotoka y’abantu Muhirwa be yabadde apangisizza (UAM) nga nalyo ligambibwa nti lyakutte Kiwana; wabula abaabadde ku ‘misoni’ embeera yabatabuseeko nga tebalina bwe baggyayo bukadde 20 kuzeetwalira nga ddiiru bwe yabadde erukiddwa; ne beemulula.\nKyokka Owomugisha yategeezezza nti baategeddeko nti wayinza okubeerawo obuzibu mu Ndeeba akawungeezi k’Olwokusatu ne basindikayo ekibinja ky’aba Flying Squad abalala kikwate Kiwana nga\nmulamu wabula ne kitasoboka.\nEkibinja Owomugisha kye yasindise kyabadde kikulembeddwa Jamil Kyeyune era nakyo kyekanze okulaba ng’abamu ku baakubiddwa amasasi bannaabwe mu Flying Squad.\nEnsonda mu poliisi munda, zaategeezezza nti wadde Muhirwa yalaze nti mukaziwe ye yapangisizza abaagala okumutta; oyo yabadde\nateebereza muteebereze kubanga mu kiseera we yasisinkanidde\nOwomugisha, yabadde tannamanya muntu mutuufu ayagala kumutta.\nKIWANA EMMOTOKA MWE YATULUGUNYIZA ABANTU EZUUSE\nEmmotoka “Ddudu” ab’omu Ndeeba, Najjanankumbi, Namasuba, Kibuye n’emiriraano gye baakazaako “Mpaawaatalikaaba” yazuuliddwa mu ggalagi y’e Ndeeba.\nAbatuuze bagamba nti muno Kiwana mw’abadde atambulira nga b’ayagala okutulugunya mw’abanyigira n’abaggyamussente ze yeetaaga era abawalira\nMuhirwa akyakuumirwa ku poliisi y’e Katwe oluvannyuma lw’okuggulwako emisango 4 omuli okutta abantu babiri, okugezaako okutta omuntu bwe\nyakuba Busuulwa amasasi ng’ono kati ajjanjabirwa ku Case Clinic; wamu n’omusango gw’okubeera n’emmundu mu bukyamu.\nMuhirwa yategeezezza Poliisi eggulo nti okumusiba bafiiriza ggwanga kubanga alina amaduuka 20 okuli aga yingini n’aga pikipiki ezisoba mu 500 gayimiridde;\nnti ate nga mu kukuba amasasi yali yeetaasa ku babbi.\nEBIRIME EBIGENDA OKUKUWA SSENTE EZ'AMANGU MU 2021


Bukedde Online - Temuddamu kumbuuza bintu bya Kenzo nabivuddemu-Sheikh Muzaata\nTemuddamu kumbuuza bintu bya Kenzo nabivuddemu-Sheikh Muzaata\nKiyimba yenyodde ne bawannyondo\nKkooti eyongezzaayo ogwawawaabirwa omugagg...\nAdded 27th October 2019\nSheikh Nuuhu Muzaata\nSheikh Nuuhu Muzaata agambye nti ebya Kenzo yabivuddeko, kati ali ku nsonga ndala ezitwala Obusiraamu mu maaso.\nSheikh Nuuhu Muzaata Batte nga y'akulira Ddaawa mu Uganda, yalumbye Bannayuganda be yayogeddeko nti bamwetayirira nga bamubuuza bw'ayimiridde ku nsonga ze n'omuyimbi Edirisa Musuuza, amanyiddwa nga Eddy Kenzo n'agamba nti ensonga ezo yazivuddeko era kati ali ku nsonga ndala ezizimba Obusiraamu.\nYabadde ku Muzikiti oguyitibwa Tawbah e Kyengera mu disitulikiti y'e Wakiso oluvannyuma lw'okusaaza esswala ya Juma ku Lwokutaano.\n"Neewuunya ate ne nsaasira nnyo abantu abamala ebiseera nga bankubira obusimu mbu bambuuza ku nsonga ezitaggwa. Mubangambire nti nze ebyo bye mwagala njogereko sikyabiriko.\nMwesiba mutya ku bintu ng'ebyo ne bibamalamu mwenna ng'abatalina bya kukola birala bibazimba? Nze Muzaata ndi ‘sober' (ntegeera bulungi) era ebyo nabiggaddewo. Abo ababimbuuza mubang'ambire nti, ‘bw'oba ng'okuba Muzaata, osooka kulowooza ku bantu b'azze agonza.\nOlaba Tinyefunza, Jenero omulamba ng'alina n'emmundu yaggya n'atwetondera era okukkakkana nga nnyina amusenguddewo okumpi n'omuzikiti gwaffe guno e Kyengera, olwo ate abo?" Muzaata bwe yabuuzizza. Muzaata yalumba Kenzo nti abadde agalabanja Rema ng'awoza "nkyetegereza".\nN'amugeraageranya ku bavubuka Rema be yayimba ng'abayita "ba love nigger", ba ssemyekozo abatawasa. Abamalira abakazi obudde nga banoonya kuwasa abafaanana bamaama baabwe. Yakomekkereza alagidde agende awase nnyi kyokka nga maama wa Kenzo yafa dda emyaka 20 emabega.\nTawbah e Kyengera\n'Maama atulagira okufumba emmere n'agitulyako'\nAbtex ne Kabanda ani afera munne?\nBwe ntuuka mu kisaawe bigaana\nGavt. etaddewo obukwakkulizo ku byâ€™okuddaabiriza Amasiro\nRegional Tier Mmengo egiwa byoya bya nswa - Mayiga\nNkoyoyo akoonye ku bintu 3 ebitalina kubuusibwa maaso


Bukedde Online - Bobi Wine ayogeza maanyi\nUPDF ekutte 17 abeenyigira mu nvuba embi...\nNGA yaakatuuka mu maka ge e Magere, yayogezza maanyi wakati mu bikumi n’ebikumi by’abawagizi be abaakuhhaanye okumukulisaayo mu Amerika. Yaweze enkolokooto nti we yakoma waagenda okutandikira.\n‘Ndi musanyufu okuba nga nkomyeewo mu nsi yange mwe banzaala. Sirina gye ndaga, nja kufiira wano,’ Bobi Wine bwe yategeezezza wakati mu mizira bakira egiva mu bawagizi obwedda abasaakaanyiza waggulu nti ‘obeewo Empologoma y’e Magere’.\nYagambye nti tajja kuggya kigere ku muliro n’avumirira ekya poliisi okumukunguzza ng’emuggya ku kisaawe n’agamba nti kyabadde kikolwa kya butiitiizi.\nYagambye nti abaserikale baamuvumbagidde ava ku nnyonyi.\nYagasseeko nti ng'atuuziddwa mu mmotoka baamuggyeko omuggo gwe yabadde atambuza n’enkoofiira ne bamuteeza nti bamutwala waka kyokka n’abasaba bamukkirize atuule n’omubaka Winnie Kiiza gwe yazze naye kyokka ne bakigaana.\nYababuuzizza ebibuuzo ng’ayagala okumanya lwaki bamukwata era yabadde azizza misango ki? nga tebamunyega."\nBobi agamba mu mbeera eno, teyayise mu mitendera mituufu omuntu ayingira eggwanga okuva ebweru gy'agoberera era abeebyokwerinda baamuwambyeko paasipooti n’empapula ze endala.\nKu nsonga y’obulwadde yagambye nti wadde kati alina enjawulo y’amaanyi, akyalumizibwa mu mugongo ne mu kibegabega ekya ddyo era aky’ali ku ddagala lye baamuwadde n’asuubiza okwogera ebisingawo mu lukuhhaana lwa bannamawulire lwatuuza leero.\nRobert Kyagulanyi news,


Farida Nakazibwe ayolekedde akaseera akazibu ku NTV lwa kuyisa maaso mu Sipiika Kadaga – Watchdog Uganda\nMunnamawulire wa NTV Faridah Nakazibwe\nMUNNAMAWULIRE Farida Nakazibwe akola ne kitongole kya NTV ayolekedde akaseera akazibu ku mulimu gwe, oluvanyuma lwa bakamaabe nabo ebigambo okubasobera, bwe yavaayo gye buvuddeko naalumba omukubiriza w’olukiiko lwe Ggwanga olukulu Rebecca Alitwala Kadaga gwe yayogerako nga asusse okukozesebwa okunyagulula e Ggwanga.\nNakazibwe okutuuka okutaama kyaddirira ababaka ba Palimenti okuvaayo ne beewa omusimbi obuwumbi 10, ensimbi ze bagamba nti zaali zakubayambako okuddayo mu bitundu byabwe basomese abantu ebifa ku kirwadde kya COVID 19 saako n’okugula amafuta mu zi Ambulensi zaabwe okutwala abalwadde mu malwaliro, ekintu ekyawawaaza ennyo e Ggwanga.\nAbantu abasinga kino baavayo ne bakivumirira nga ne Nakazibwe mwomutwalidde, era ne bagenda mu maaso ne balumba omukubiriza w’olukiiko lwe Ggwanga olukulu Rebecca Kadaga, bwe yavaayo nagaana omuntu yenna okuddamu okwogera ku bikwata ku nsimbi zino.\nNakazibwe nga ono yakola Pulogulaamu ya Mwasuze mutya ku NTV ne Spark TV yagenda mu maaso naawandiika ku kibanja kye ekya TWITTER, nga agamba nti nga yye omu teyali mumativu n’ababaka saako ne Sipiika Kadaga mu kitiibwa kye okwewa ensimbi buli omu obukadde 20 nga bannansi bafa enjala, Wano yamugerageranya ku kalimpitawa, nti eno abantu olumala okugikozesa nga esuulibwa eba tekyalina mugaso gwonna.\nKino kyatankuula abantu bangi era ne bagenda mu maaso ne balumba Nakazibwe ku mikutu gya mawulire emigatta bantu nga bagamba nti atyoboodde Sipiika we Ggwanga, wewaawo nga ate abamu baamuwagira ku nsonga gye yaliko.\nKino kyamuwaliriza okuddamu okuwandiika ku mukutu gwe ne yeetonda ku bye yawandiika nga agamba nti asaba Sipiika Kadaga amusonyiwe olw’olulimi lwe yakozesa nga awandiika, kyokka naalaga nti tasobola kwetonda ku kyababaka okutwala omusimbi obuwumbi 10 zaagamba nti zaaliyambye nnyo bannansi mu kiseera kino ekizibu kye bayitamu.\nWabula ensonda mu NTV zilaga nti abakulu abatwala ekitongole kino ssi basanyufu ne mbeera eno, nti kubanga Omukozi waabwe yayonoona ekifananyi kya kkampuni yabwe mu maaso g’omuntu omukulu mu ggwanga, era nga ssawa yonna bayinza okubaako okusalawo kwe bakola ku Nakazibwe sinakindi okugobwa okuva ku NTV.\nBano bagamba nti yadde yeetonda naye era kyali tekimala kubanga ebigambo bye yakozesa byali bisongovu nnyo kye bagamba nti bwe bamusigaza bayinza okufuna obuzibu.\nNakazibwe mukyala amanyiddwa nga ateerya ntama naddala nga waliwo ensonga ezinyigiriza abantu ba bulijjo atera okuvaayo naabako kyayogera.\nCOVID-19: 17 detained in Kabale for moving during curfew hours\n24th April 2019 at 13:19


Bukedde Online - Ab'e Mawokota South banaabidde omubaka waabwe mumaaso\nNdejje yeddizza ekya Yunivaasite\nDr Kiiza Besigye avuddeyo ku babaka abaawagidde...\nABALONZI ba Mawokoto South mu Disitulikiti ye Mpigi beerayiridde nga bwe batandise kaweefube w’okunoonya emikono egiggya obwesige mu mubaka waabwe John Bosco Lubyayi olw’okubalyamu olukwe n'awagira okukyusa ssemateeka w'eggwanga.\nBano nga bakulembeddwaamu abakulembeze booludda oluvuganya Gavumenti okuli ssentebe wa D.P owa Mawokota South Simon Peter Kawuki n’akulira abakyala mu kibiina kya D.P Teddy Namboze basinzidde mu lukungaana lwa bannamawulire lwe batuuzizza ku Klezia ya St .Kizito Sub Parish e Kayabwe ne bategeeza nga bwe batandise edda okutalaaga emiruka gyona nga banoonya emikono.\nBano ababadde batasalikako musala bagambye nti tebayinza ku kkiriza muntu atali mwesimbu ku bakulembera ng’ate yabamalira obudde nga bebuzaako n'abamuwa endowooza zaabwe nga bawakanya ekyokukyusa akawaayiro 102B aka ssemateeka we ggwanga akawagira okuggya ekkomo ku myaka gya Pulezidenti.\nKawuki agambye nti Lubyayi asaana kutwalibwa Butabika akeberwe omutwe okukasa ddala oba gukola bulungi kubanga bye baamutuma sibyakola nga tebalaba nsonga lwaki bamutunuulira obutunuulizi.\nTeddy Nambooze asabye abalonzi okutandika okuboola ababaka abakikirira mu Disitulikiti eno ababaliddemu olukwe okuli ne minisita we by’obusuubuzi Amelia Kyambadde kyokka ne basiima omubaka omukyala owa Disitulikiti ye Mpigi Sarah Temulanda Nakawunde olw'okulaga obuvumu n'atuusa eddoboozi lyabwe.


Bukedde Online - Famire ya Moze entamizza okuyamba abantu - Balaam\nAbayizi ba S.4 abaapakudde mmotoka okunona...\nAdded 10th February 2018\nBALAAM ebya Moze byongedde okumutabula n’awera nti takyaddamu kuyamba bantu kuba tebasiima.\nSsembajjwe (ayimiridde) ng’ayogera mu lukiiko lwa famire ya Moze olwasooka olwetabwamu ne Bryan White (ku kkono). Mu katono waggulu ye Balam eyeekokkodde okuyamba famire ya Moze\nKino kiddiridde olutalo olw’ebigambo olwabaluseewo wakati wa Balaam ne famire ya Moze eyategeezezza nti si mmativu olw’engeri amabugo gye gaakwatibwamu.\nBalaam eyatuukiriddwa eggulo (ku Lwokutaano) yagambye nti okuyingira mu bya Moze yakikola kuba yali mukwano gwe wabula kati yejjusa olw’ebigambo ebimwogererwa okumwonoonera erinnya.\nFAMIRE YA MOZE EZZEEMU OKUTUULA\nAbooluganda lwa Moze bazzeemu okutuula okulaba engeri gye bagenda okutambuza ebintu era mu lutuula luno baliko ebintu bingi bye baayogeddeko ebyabanyiga okuviira ddala mu kulwaza omuntu waabwe.\nOmu ku baganda ba Moze ayitibwa Meddie Ssembajjwe, yategeezezza nti omugenzi ng’ali ku kitanda, Balaam yajja n’abawa amagezi nti bwe kiba kisoboka, batunde ennyumba y’e Makindye omugenzi gye yali abeera ssente ezivaamu bazigabane ne Jeff Kiwanuka eyali maneja wa Goodlyfe kubanga si musanyufu.\nSsembajjwe ayongerako nti Balaam yabagamba nti Goodlyfe tejja kufuna mirembe nga tesasudde Jeff kubanga gy’ali awera nti tayinza kukkiriza ntuuyo ze kugendera bwereere nga yassaamu ssente mu kugula n’okuzimba ennyumba y’e Makindye.\nSsembajjwe ebigambo bya Balaam byabanyiiza okubibagamba mu kiseera ng’omuntu waabwe ali mu mbeera gye yalimu ne beebuuza ekyali ekigendererwa.\nYagambye nti ekiseera ekyo kyali kizibu ng’omuntu ali ku byuma.\nKyali kikyamu Balaam okuleeta ekiteeso ng’ekyo mu kaseera akazibu ng’ako. Kyokka Balaam yabaanukudde n’agamba nti ekintu kino teyakireeta mu mutima mubi kubanga yali amanyi embiranye eriwo wakati wa Goodlyfe ne Jeff ng’alowooza nti okukkakkanya embeera, abantu bano balina okutunda ebyobugagga bye baakola bonna, buli ludda lumatire.\nWabula Balaam yagambye nti awulira ennaku olw’abantu bano okwogera ebintu ebimwonnera erinnya ng’ate ye yavaayo n’aymirirawo okulaba nga omukolo gw’okuziika Moze gubeera gwa kitiibwa.\nYawadde ekyokulabirako eky’abasajja abaali bakaayana be yakubirira okwali n’omu eyali agenda mu kkooti eyimirize okuziika kyokka bino byonna n’abitangira naye kati laba bye bamusasulamu!\nAba famire ya Moze baagambye nti beebazizza nnyo Balaam olwa byonna bye yakola naye tebakyamwagala era nti buli kimu akibalekere bajja kukyekolerako kubanga tebakyasobola kuddamu kutegeeragana naye.\nSsembajjwe yalumbye Balaam nti yabakakasa nti buli kimu kyasasulirwa okumaliriza entaana ya Moze nti kyokka n’okutuusa kati entaana tewali kyali kyongeddwaako. Ku nsonga y’entaana, Balaam yagambye nti abeemulugunya boogeza butamanya ngeri bintu gye bikolebwamu.\nYannyonnyodde nti okuziika bwe kuggwa, entaana emala ekiseera ekigere esobole okukala n’oluvannyuma ekolebwa era bwe kiri ne ku ntaana ya Moze.\nYagambye nti abaakola ku ntaana eno balinda kiseera kye baagiwa okukala era bajja kugenda bagimalirize.\nNti kyokka bino byonna bimuluma abantu bano okugenda nga bamwogerako mu ngeri eteri ya buvunaanyizibwa.\nBalaam yagambye nti ebintu bino bimutamye kubanga kirabika waliwo aba famire abaali baagala okugaggawalira mu lumbe kye bavudde batandika okwogera ebitakwatagana okuwubisa abantu.\nAba famire ya Moze baawunzise basaba Balaam abaviire ku bantu ababayamba nga nga Bryan White ne bagamba nti omuntu ng’ono bamulaba ng’ajja okubayamba mu kiseera kino ekizibu famire ky’eyitamu omuli n’okutwala mu maaso emirimu gy’omugenzi awamu n’okulabirira abantu be yali alabirira.


Bukedde Online - Emmotoka ezifaananya buli kimu\nKayiira eyakola emmotoka ya Uganda 1 azze...\nEngassi ku misango gya bodaboda eyinza okwewalibwa...\nAbakola mmotoka bagezigezi, akyusa erinnya, enzimba y’akayumba naye ng’ebisigadde bifaanagana. amaanyi ga yingini, ennywa y’amafuta, obuwangaazi n’emisinde gye ziddukirako byonna bisigala kye kimu.\nPrado (ku ddyo) ne Toyota Harrier zirina bye zifaananya.\nENNAKU zino abantu tebakyayogera nnyo ku kuvuga kanamba, wabula boogera ku kika. Naye obadde okimanyi nti emmotoka nnyingi zifaananya buli kimu wabula erinnya lye lyawukana?\nAbantu abasinga bagula mmotoka nga tebategedde bulungi bintu biziriko naye bakoppa bannaabwe abaasooka okugula ekika ekyo.\nGeoffrey Maseruka, makanika mu ggalagi emu e Makerere agamba nti ekyawula mmotoka okusinga ebeera yingini n’ebintu ebigiriko nga pisitoni, obuweta bwa pisitoni ne kabyuleeta.\nAyongerako nti omuntu waabulijjo tasobola kuzaawula ng’azitunuulidde butunuulizi kuba ezisinga zifaanana enzimba yaazo.\nAte Ying. Edward Kisekka owa Autonum Engineering Ltd mu Kampala agamba nti mmotoka eziva mu Japan nnyingi ezaawula amannya n’enzimba y’akayumba naye nga zifaanagana ebintu ebiziriko ebisinga.\nTOYOTA PROBOX NE SUCCEED Zino zaasooka kufuluma mu 2002 ne zikyusibwamu katono, zifaanaganya ebintu ebisinga okugeza obuyumba bwazo bufaanagana, ne yingini amaanyi gaazo tegaawukana.\nZa cc1300 ne cc1500. Probox nnyimpi bw’ogigeraageranya ne Succeed ate Succeed yeetikka obuzito bwa kkiro 450 ate Probox yeetikka 400. Zombi zikozesebwa nnyo abasuubuzi aba bizinensi entonotono gamba ng’abaamaduuka.\nNOAH NE VOXY Mmotoka zombi zirina bingi bye zifaanaganya, okugeza zirina entebe za mirundi ebiri era zisobola okukyuka ne zeetunuulira, ebiwujjo ebireeta empewo mu biseera by’ebbugumu byeteekako byokka, zirina endabirwamu eyamba abasaabaze okunyumya nga beeraba.\nZombi mpanvu era zeetaaga ekifo ekigaziko okupaakinga. Joseph Ssekite, atunda mmotoka mu kibanda ekimu mu Kampala agamba nti Toyota Noah ne Voxy zaawukana mu kunywa, Noah ya cc1800 ate Voxy ya cc1990, ekirala Noah etundika mangu okusinga ku Voxy kuba nnyangu mu kukanika ate Voxy etera okuwa bamakanika obuzibu.\nAmataala ga Noah ag’omu maaso galina akagogo ate Voxy amataala gaayo ag’emabega meeru. Noah modulo enkadde osobola okugigula obukadde nga 24 ate Voxy egula obukadde 26 , Noah modulo 2013 egula obukadde nga 60 ate Voxy 75.\nTOYOTA IPSUM NE TOYOTA GAIA Si kyangu kwawula mmotoka zino kuba zifaanagana nnyo naddala obuyumba ne sipeeya gwe zikozesa afaanagana naye Bannayuganda basinze kwettanira Ipsum olw’okuba etundika ssinga oli aba agikooye.\nGaia nfunda munda, kino kitegeeza etwala abasaabaze n’emigugu mitono bw’ogeraageranya ne Ipsum. Kino kiyinza okuba nga kye kigiviirako obutettanirwa ku katale ka Uganda.\nTOYOTA CHASER, MARK II NE CRESTA Zino zifaanaganya fuleemu (chassis), engeri gye zaazimbibwa era ne nnamuziga zifaanagana wabula zaawukana mu bintu bitono. Okugeza Cresta yakolebwa nga mmotoka ya famire ate Chaser ya mizannyo era edduka okusinga ku Cresta.\nMark II yakolebwa nga yaakwejalabya, oyinza okugiyita ey’abantu abaagala okweraga. Wabula bw’otunuulira Chaser ne Cresta ne bw’oba tomanyi nnyo bya bidduka osobola okuzaawula kubanga akabina kaazo ka njawulo ate n’amataala g’omu maaso gaawukana. Ate Mark II munda waayo waawukana ku wa Chaser ne Cresta.\nNISSAN NAVARA NE MITSUBISHI Zino zifaananya amagulu g’omu maaso naye Navara eggumira ku luguudo okusinga ku Mitsubishi kubanga ngazi era n’emipiira gy’eyambala migazi okusinga ku gya Mitsubishi.\nTOYOTA HARRIER NE TOYOTA LEXUS Joseph Mukasa, kitunzi wa mmotoka mu Kampala agamba nti ebika bino bifaanagana kumpi mu buli kimu ekibiriko okuviira ddala ku nzimba y’akayumba ne sipeeya gwe zikozesa y’omu n’omutindo gwe gumu.\nSipeeya gwe zikozesa asobola okwawukanamu katono okusinziira ku modulo. Harrier erina endabirwamu ku mukono ogwa kkono okuliraana boneti ng’ate Lexus tegirina; Harrier erina ebisawo by’empewo binna ate Lexus erina musanvu .\nEby’okutulugunya abali ku gwa Kaweesi biranze


Enyanjula Eyolukuba Olusooka\nKULINYA LYAKATONDA OMUSAASIZI ENYO OWEKISA EKINJI ENYO\nABAWAHAABU MANZIKIRIZA ZAABWE\nAmatendo gonna gakatonda oyo owoluberyeberye, atalina kintu kyonna kyamusooka, era oyo owenkomerero atalina kintu kyonna luvanyumalwe, oyo omweyolefu atalina kintu kyonna wagguluwe, oyo eyekweeka atalina kintu kyonna ekitali ye.\nEbyengera nemirembe bibeere kuNnabbiwe asinga ebitonde byonna obulungi, oyo eyatumibwa nga abantu bali mububuze babutabutana, era nga bebbinkira mubikemo, nga bakola okusinziira kukwaagala kwaabwe, nga bekuluntaze, nga baabutikirwa nobusiru bwabasiru, nga babundabunda tebamanyi kyakukola. Nabbi nabeera nga yagenda wala nnyo mukubabuuliira nokubateeka kukkubo ettuufu, n’abakowoola nga akozesa amagezi nokubuulirira okulungi.\nKatonda yamutuma olwokutuukiriza emirimogye nokukomek-kereza obwaNnabbibwe, eyakwaatibwaako baNnabbi bonna endagaano eyokumukkiriza, ebitendobye byatikirivu, okuzaalibwa-akwe kwaali kwakitiibwa. Ekiseera ekyo, abantu bonna baali bawukamuyawukamu munzikiriza nokugoberera okwagala kwaabwe kwabayitiriramu, nebibiina nga byawukamu. Mubo, mwemwaali abafaananya katonda nebitondebye oba okuwakanya erinyalye, era nga n’abamu bamugattako ebintu ebirala. Kale Allah n’abalungamya neNnabbi okuva mububuze era n’abajja mubusiru nobuta manya.\nEbyengera bibeere kuye nekubantube abo beyafuula – Nabbi- ekifo kyebyaamabye, beyazzaako obuvunanyizibwabwe, abasika bokumanyakwe, beyazzaako okulamulakwe, etterekero lyebitabobye era abawanirizi beddiiniye, bbo bebamuwagira, nebamugumya, abo katonda beyajjako obukyaafu, nabatukuza olutukuza.\nEra ebyengera bibeera kubaswahaababe abo abaasoma Quran nebagiramulisa, abetegereza ebyalalikibwa nebabiteeka munkola, nebazza enkola yaNnabbi obupya, nebasanyaawo ebyazuulibwa muddiini, baakowolebwa okulwaana entalo zeddiini nebanukula era bwebaawebwa omukulembeze baamwanukula era nebamugondera. Nolw’ekyo, baasisinkana katonda n’abawa empeera yaabwe, n’abatebenkeza munyumba eyemirembe oluvanyuma olwokutya kwaabwe, baakwaata ekkubo ettuufu, nebatambulira kumazima. Ebyengera bibeere kubo ebyolubeerera ebbanga eggulu nensi lyebinaamala nga bikyaaliwo.\nOluvanyuma lweebyo, mazima ekibiina kyobusiraam okuva muntandikwa kyegatta kukwawula katonda mumitendera gyonna egyenjawulo. Begatta kukwawula katonda okwobwanannyini era nebakkirizaganya nti kotonda ali omu, talina kimwegattako era talina kimufaanana.\nEra mpozzi nga bwebegatta nti katonda yomutonzi, teri mutonzi atali yye. Katonda agamba: “Abaffe, waliyo omutonzi omulala atali Allah”() era agamba: “Bagambe (nti) katonda yomutonzi wabuli kintu”(). Era nga bwebegatta kukwawula katonda mubulezi – teri mulezi wadde omulabirizi okujjako Allah, katonda agamba: “Alabirira ensonga, teri muwolereza okujjako nga katonda amaze kumukkiriza. Oyo, yekatonda omulezi wammwe, kale mumwesinze, abaffe, temwebuulirira!”(). Era nga bwebegatta kukwaawula katonda munnesinze – nti katonda yeyesinzibwa awatali mulala yenna. Katonda agamba: “Gamba nti abange mmwe abaaweebwa ekitabo, mujje eri ekigambo ekyenkamunkamu wakati waffe nammwe, kwekubeera nga tetulina mulala gwetwesinza okujjako Allah era tetumugattako kintu kyonna era (nekirala) tebafuula abamu muffe bannaabwe okubeera bakatonda mukifo kya Allah”().\nMubutuufu, ezo zensonga ezegattibwaako amadiini agomuggulu naye byonna ebirabibwa nga byawukana kweebyo ebikolo, kiva kukukyuusibwa kwabitabo byaabwe nokwongeramu nga abakulembeze baabwe bwebakola.\nOKUYIMIRIRA KW’ABAWAHAABU OKUTUUFU MUNSONGA ZATAWHEED\nEkyewunyisa, mazima, abawahaabu bagoberezi babirowoozo bya Sheikh owobubuze – Ibn Taimiyyah – oyo eyanyonyola Tawheed mukitabokye n’agamba nti “Mazima katonda owekitiibwa aliwaggulu weggululye kuntebeye era ali waggulu wabitondebye”. ()\nEra yaddamu n’agamba nti “Omulezi waffe akka kuggulu eryokunsi buli kiro mukimu ekyokusatu ekisembayo n’agamba nti ani ansaba mwanukule, ani ansaba muwe, ani ansaba okumusonyiwa musonyiwe”.\nOkwo, kwekumanya kwomusajja era yentukuzaye katonda nti katonda mubiri era akakasa nti katonda alina waabeera aweyawulidde kubanga yye mwebyo, yavvuunula Quran enzivvuunula eyokungulu era nehadith bwaatyo awatali kwetegereza aya zonna ezikwaata kunsonga eyo era wadde okunoonyereza ensibuko yahadith n’amakulu gaazo. Kale eyo bwebeera nga yendowooza yomusomesa, kirikitya eri abo abaalyaako kukijjulokye nga Ibn Qayyum ne Muhammad Ibn Abdul Wahaab! Abo,, bebaagala okubeera abasomesa ba tawheed nokuyita abantu eri Tawheed. ()\nEyo yenzikiriza yekikunsu ekyo mukatonda Owekitiibwa. Kale bwetuba twagadde okutereeza ebirowoozo ebyo, kitweetagisa okugerangeranya wakati waabyo newakati webigambo ebyayogerwa okuva kuba Imam ba Ahlul Bait (a.s) kunsonga eyo, oluvanyuma tulyoke tulabe kibiinaki ekisaana okugobererwa.\nAbaffe, asaana okugobererwa y’oyo agamba nti katonda alina omubiri nekifo ekyeyawulidde, nti era akka kuggulu eryokunsi? Oba assana okugobererwa y’oyo atendereza katonda nebigambo ebisaana nga bino: Amatendo gonna gakatonda oyo atasoboka kutenderezebwa n’amalikayo nabatendereza, alina ebyengera ebitasoboka kubalibwa nababazi, oyo abafubi gwebatasobola kutuukiriza bukakafubwe, oyo atasobola kutegeerekeka Nabbirowoozo byamuntu, era oyo atasobola kulabibwa namagezi bugezi, oyo nannyini bitendo ebitalina kikomo, oyo atasoboka kunyonyolwa nga bwafaanana, oyo atalina kiseera kyeyawulidde, oyo atalina nkomerero yakubeerawookwe, Omuntu yenna atenda katonda bwafaanana, aba amugerangeranyizza nekintu ekirala, ate omuntu bwamugerangeranya nekintu ekirala aba amufudde babiri, ate omuntu bwamufuula ababiri aba amufudde wakitundu, ate omuntu bwamufuula owekitundu, aba tamutegeera, ate omuntu bwatamutegeera aba amuwadde ekifo, ate omuntu bwalaza gyaali aba amuteeseeko ekikomo, ate omuntu bwamuteekako ekikomo, aba amubaze, ate omuntu bwagamba nti yava muki aba amuteese mweekyo kyamubuulizaamu, ate omuntu bwagamba nti katonda alikuki aba amujje mubifo ebirala ebitali ekyo kyamubuulizaamu. Katonda yaliwo kuvadda so teyagwaawo bugwi, waali so teyava mubutabaawo, aliwamu nabuli kintu kyonna era amanyi akowonvu nakagga, ate tali wamu nabyo naye nga tabyesambye…”()\nEra bwogerangeranya ebyayogerwa nga biva kubogezi bahadith ebikwaata kukwaawula katonda nokumutongola olaba nga byewunyisa. Imam Al-Ashi-ari yawanula kubo ebigambo bwaati: amakulu gokwawula katonda omutonzi kwekukakasa nti ebyonoono byabantu, katonda yabibagerera era nabagerera emirimo gyonna kubanga abantu tebalina mulimo gwonna gwebasobola kwekolera kulwaabwe.()\nMazima Ibn Taimiyyah nakakoosike, beyogerako nti bebananyini hadith era banyonyola tawheed mubutonzi n’amakulu aga waggulu. Kale kyetwebuuza, oluvanyuma lweebyo, katonda banamujjako batya obulyazamaanyi nga amaze nabonereza omuntu kulunaku lwenkomerero awamu nokubeera nga yeyabagerera ebibi byonna? Ekyo kiba tekifaanana nakigambo kyamwogezi eyagamba nti: “Atali nze yayonoonye naye ate nze abonerezebwa mummwe” nga ate naawe okimanyi bulungi nti tawheed mubutonzi tali nga bwebamunyonyola bananyini hadith, kituufu nti omutonzi yeyeyawulira buli kimu era yenanyini buyinza mubuli kimu naye waliyo ebikolwa byosobola okukola kukwesalirawookwo. Kale ky’ova alaba nti omuntu yye kennyini yagenda okubuuzibwa kumirimogye nebikolwa bye “Buli muntu kubyeyakola musingo”.()\nOKUSEMBERA KWABAMANYI ABAWAHAAB ERI BAKABAKA\nTulaba nga abamanyi babawahaab mu Saud nemunsi endala basemberera abafuzi nabasika b’obwonoonefu nga bagezaako okulungiya emirimo egyobulyazamaanyi era nga bafuba okulaba nti buli ebiva mubakulembeze baabwe abeddiini – abalongoofu nabonoonyi – nti byonna bikwaatagana ne sharia.\nNaye ekyo obeera olyaawo tekisaana kwewuunya kubanga bbo balaba nga omuntu okussalira emabega wa Imam omulongoofu oba omwonoonefu tekirina mutawaana era esswala etuuka bulungi, nokusabira abakulembeze bobusiraamu kikakafu ate kiri haraam okubalwaanyisa kababeere bonoonefu.()\nKale hadith ya Nabbi (s.a.w) baba bagireseewa egamba nti: “Abange mmwe abantu, mazima omubaka yagamba nti: Omuntu bwalabanga omukulembeze omulyazamaanyi nga akkiriza ebintu katonda byeyagaana, nga amenya endagaano yakatonda, nga ayawukana kunkola y’omubaka, nga abantu abakolamu n’obulyazamaanyi nokusobya, natamujja kukikolwa kyaaliko nekikolwa ekirungi wadde okumugambako, kiba kikakata kukatonda okumuyingiza obuyingirobwe”()\nKale mbuulira kulwakatonda, nkolaki esaana okugobererwa gyetwekakasa nga eviiraddala mubusiraamu? Allah agamba: “Temwesigamiranga kubantu abalyazamaanya omuliro negubazingiramu”.()\nTHAURAH EYOBUSIRAAMU NOKUYUGUUMYA OBVWAHAAB\nOluvanyuma olwokuwangula kwa Thaurah mu Iran, yayuguumya ensi era abamu mubafuzi neberalikirira, nokusingiraddala ensi ennene ezesigamirwaako ensi endala ezifugibwa.\nNebimu kubibinja bino, kyekibinja kyabawahaab mubitundu byaakyo byekyamamiramu munsi ezobusiraamu.\nKale ensi ezeteeka waggulu nezizigoberera zaafunanyo obusungu era nezikozesa amakubo agenjawulo olwokwagala okuzikiza enkyukakyuuka eyaleetebwa. Nga era nekugamu kumakubo agaakozesebwa, kwekukowoola abawahaab okugirwaanyisa, nokugisibako – Iran – natti mubyenfuna. Bwezaamala okulaba nga ziremereddwa, nezisalawo okuteekawo ebyobulimba nokukubiriza ensi endala obutagigoberera nokugoberera omukulembeze waayo.\nNenkwe endala ezasalibwa olwokwagala okuzikiza Revolution mu Iran:\n1- Okuyisa kumaradio nokukuba mumawulire mubitundu ebyenjawulo ebiraga obutaliimu bwa Revolution eyo mu Iran.\n2- Okuyita mukukuba ebitabo nokuwandiika amabaluba nga era abakozesebwa mukubiwandiika baweebwa obutotoba buyitirivu obwessente nga ate nabo tebalina kyebafa okujjako okukkusa embuto zaabwe nokufuna ebifo munsi. Era omu kubo ye kaidhbaan Ashus owe Saud. Mazima ensi zaasitukiramu n’obusobozi bwaazo bwonna awamu nobuyambi okuva mu Saud. Kyokka omusajja kyeyakola kwekwonoona buli kimu – tamanyi njawulo wakali walutabi nakikolo wadde wakati wenzikiriza nehadith. Era mazima ebigambobye ebisinga obungi yabigunjawo bugunja era nga akozesa hadith wetasaana era tujja kukwaataganamu naye mukitabo ekijja.\n3- Ekkubo eddala kwekusaasaanya amadhihabu agabawahaab eri abantu nga era bwebagamba nti bebatuufu bokka kubanga bebokka abakolera kukitabo kyakatonda ne sunna zaNnabbi (s.a.w).\nKale olwensonga eyo, kyetuva tusazeewo okunyonyolako kubawahaab kiryoke kitegeerekeke nti bali wala nekitabo, nenkola yomubaka awamu nebyafaayo byobusiraamu.\nNkomekkereza nga nsaba abamanyi bobusiraamu munsi yonna era nensaba abawandiisi babawahaab bakole entekateeka oyolukiiko nga lulimu abamanyi okuva mubuli kibinja ekyobusiraamu tusobole okwogera kunsonga ezo nga tukozesa ekitabo kya katonda ne sunna ZaNnabbi(s.a.w). Noluvanyuma, tusaasaanye ebiba bivudde mulukiiko olwo eri ensi yonna.\nAwo nno wetugenda okulabira amazima ameyolefu agasaana okugobererwa.\nQUM - IRAN\n() 35: 3.\n() 13: 16.\n() 3: 63.\n() 3: 64.\n() Majmu-ul wasa-el alkubra ekya Ibn Taimiyyah, Al-aqiidatul wastiyyah pg. 401.\n() pg. 309.\n() Nahjul Balagh: khutuba 1.\n() Maqaalatul Islamiyyiin pg. 321.\n() 74: 38.\n() Maqaalatul Islamiyyin, pg. 322.\n() Tarekh Tabar, Juzu 4, pg. 304.\n() 11: 13.


Bukedde Online - Abakolera ku Namirembe Road beekalakaasizza\nEmisango mu kkooti y’amagye gyesibye\nEbya Bbanka Enkulu poliisi ebidduseemu\nABAKOLERA ku luguudo lwa Namirembe olukolebwa batabuse ne baluggala okumala akaseera nga beemulugunya olwa KCCA okulukyusa ekivuddeko akalippagano ka mmotoka okweyongera ne kisannyalaza emirimu gyabwe.\nKansala Kayigo Kikulwe (ku kkono) ng’akulembedde abavubuka okwekalakaasa.\nBya HANNINGTON NKALUBO NE JILL AINEBYOONA\nEmbeera okusajjuka kyavudde ku mukoka eyeegasseemu kazambi n’ettaka ebyawaguzza ne bikulukutira mu maduuka nga byasinze kukosa abatundira emabega wa KK Trust Hotel.\nOwa LC ku Blue Room, Sadiq Nsubuga yagambye nti pulojekiti teyandibadde mbi naye KCCA egaanyi okusooka okubakolera obumu ku buguudo obusobola okuyamba ku kalippagano naddala akayita emabega wa KK Trust Hotel.\nBakansala abaakulembeddwa Kayigo Kikulwe, Faridah Nalumansi, Robinah Nankya baagambye nti dayirekita wa Kampala, Andrew Kitaka asaana agende alabe embeera embi mwe bakolera.\nSsentebe wa Muzaana, Saad Lukwago yagambye nti baali basuubira KCCA okuzimba oluguudo nga luyita waggulu olwo wansi abantu batambuze bigere kyokka balaba ate n’olubaddewo lufunziddwa.\nAkulira Ppaaka ya Kisenyi Bus Terminal, Billy Tamukedde yalumbye KCCA nti pulojekiti eno esannyalazza ekitundu kyonna. Yagambye nti abagagga abamu KCCA baagikuba mu kkooti lwa kukkiriza bantu kuzimba mu kkubo era emisango gikyagenda mu maaso.\nWabula abamu ku basuubuzi n’abakulembeze mu kitundu bagamba nti oluguudo lubadde lutandise okulabisa obulungi ekifo era nga mmotoka zirumanyidde.\nSsentebe Swaleh Tibamwenda yanenyezza abeekalakaasizza nti bakoze bubi kubanga kiyinza ate okusannyalaza emirimu.\nEkibinja ky’abavubuka abaabadde n’emiggo n’amayinja wakati mu kwekalakaasa baalumbye abakozi ba kkampuni ya Sterling Civil Construction erukola ne babagoba.\nEnguudo eziva ku lwa Namirembe ezaabadde ziggaddwa abavubuka baazigguddewo ne balabula nti ssinga ziddamu okuggalwa bagenda kuddamu batabuke era ensonga bazitwale ewa Pulezidenti Museveni.\nOmwogezi wa KCCA, Peter Kaujju yasabye abavubuka bakkakkane kubanga obulumi obuliwo bwa kaseera buseera.